hotchpotch/miracl-hf-unified huggingface dataset:
12 อาณาจักรเทพยุทธ์
12 อาณาจักรเทพยุทธ์ () เป็นนวนิยายขายดีเรื่องหนึ่งของประเทศญี่ปุ่น ประพันธ์โดย ฟุยุมิ โอโนะ วาดภาพประกอบโดย อากิฮิโระ ยามาดะ เรื่องราวของเด็กสาวชาวญี่ปุ่นที่ถูกพาตัวเข้าไปยังต่างโลก ซึ่งมีลักษณะคล้ายกับประเทศจีนในสมัยโบราณ ได้ถูกสร้างเป็น อนิเมะ ในปี พ.ศ. 2545 ออกอากาศทางสถานี NHK ที่ประเทศญี่ปุ่น
ในประเทศไทย 12 อาณาจักรเทพยุทธ์ ฉบับนิยาย ได้ลิขสิทธิ์และจัดพิมพ์เป็นภาคภาษาไทยโดย บริษัท สยามอินเตอร์มัลติมีเดีย จำกัด (มหาชน) แปลโดย โสภณ พุทธานันท์ ส่วนฉบับอนิเมะ เคยออกอากาศทาง ยูบีซีคิดส์ ช่อง 26 (ปัจจุบันคือ ยูบีซีสปาร์ค ช่อง 28) ทางสถานีโทรทัศน์เคเบิล ยูบีซี เมื่อปี พ.ศ. 2546-2547
ปัจจุบันตีพิมพ์ออกมาแล้ว 8 ภาค รวมทั้งหมด 12 เล่ม โดยสำนักพิมพ์โคดันฉะ ยกเว้นภาค Mashō no Ko ตีพิมพ์โดยสำนักพิมพ์ชินโจฉะออกอากาศทางสถานี NHK ที่ประเทศญี่ปุ่น ตั้งแต่วันที่ 9 เมษายน ค.ศ. 2002 ถึง 30 สิงหาคม ค.ศ. 2003 มีความยาวทั้งสิ้น 45 ตอน (แบ่งเป็นภาคแรก 39 ตอน และภาคสอง 6 ตอน) โดยนำเนื้อเรื่องในนวนิยายมาสร้างเพียงแค่ 6 ภาคเท่านั้น ทำให้ในนวนิยายและในอนิเมะมีความต่างกันบ้างพอสมควร ได้แก่
Causal layered analysis
Causal Layered Analysis (CLA) - เป็นวิธีการมองอนาคตที่สามารถนำไปใช้ได้ในหลายสถานการณ์ โดยเฉพาะอย่างยิ่งในการวางแผนด้วยภาพอนาคต (scenarios) วิธีการนี้อาศัยหลักการที่ว่า การพิจารณาประเด็นในเรื่องต่าง ๆ มักจะได้รับอิทธิพลอย่างสูงจากวิถีทางที่เราเข้าใจเรื่องนั้นๆ อิทธิพลที่ว่านี้จึงเป็นข้อจำกัดที่ไปกำหนดกรอบของความเปลี่ยนแปลงที่น่าจะเกิดขึ้นได้
CLA แบ่งออกเป็นสี่ระดับ คือ
ความยากของ CLA อยู่ที่การดำเนินการวิจัยที่ต้องเคลื่อนขึ้นลงชั้นการวิเคราะห์ที่ลึกต่าง ๆ กันเหล่านี้ เพื่อให้เกิดการทำความเข้าใจที่ครอบคลุมในหลายระดับที่แตกต่างกัน
แบล็กมูน
แบล็กมูน (Black Moon) เป็นกลุ่มตัวละครฝ่ายร้ายในเรื่อง เซเลอร์มูน R ที่อยู่ในศตวรรษที่ 30 จุดเด่นคือสัญลักษณ์รูปพระจันทร์เสี้ยวสีดำกลับหัวบนหน้าผาก มีความรู้สึกเกลียดชังชาวอาณาจักรดวงจันทร์อยู่ในใจ เนื่องจากได้รับการปฏิบัติจากชาวอาณาจักรดวงจันทร์เยี่ยงชนชั้นต่ำมาเป็นเวลานาน ต่อมาได้ถูกไวส์แมนปลุกปั่นยุยง พวกเขาจึงเกิดความต้องการที่จะทำลายล้างทุกสิ่งทุกอย่างบนดวงจันทร์ให้สิ้นซาก
อาซูกะ ฟูกูดะ
อาซูกะ ฟูกูดะ () (เกิดวันจันทร์ที่ 17 ธันวาคม พ.ศ. 2527) คืออดีตนักร้องหญิงชาวญี่ปุ่น หนึ่งในสมาชิกรุ่นก่อตั้งของกลุ่มนักร้อง "มอร์นิงมุซุเมะ"ในปีพ.ศ. 2540 อาซูกะ ฟูกูดะ เป็นหนึ่งในผู้ที่ได้รับคัดเลือกจากสึงกุให้เข้ามาเป็นนักร้องรุ่นแรกของกลุ่ม "มอร์นิงมุซุเมะ" ร่วมกับเพื่อนร่วมรุ่นอีก 4 คนได้แก่ ยูโกะ นากาซาวะ, อายะ อิชิงูโระ, นัตสึมิ อาเบะ และคาโอริ อีดะ โดยที่เธอเป็นสมาชิกที่อายุน้อยที่สุดในกลุ่มนั้น แต่อย่างไรก็ตาม แม้ว่าเธอจะยังมีเวลาจะเก็บเกี่ยวประสบการณ์ทางดนตรีได้อีกมาก แต่ในเดือนเมษายน พ.ศ. 2542 เธอก็เป็นสมาชิกคนแรกที่ขอ ‘สำเร็จการศึกษา’ จากกลุ่มไป เพื่อที่จะทุ่มเทให้กับการเรียนอย่างเต็มที่ โดยหลังจากนั้นมา ก็เกิดข่าวลือว่าเธอจะกลับมาสู่วงการเพลงอีกครั้งหนึ่ง แต่ข่าวลือนี้ก็ยังไม่เป็นความจริงจนถึงปัจจุบัน
ในทุกวันนี้ (เดือนกรกฎาคม พ.ศ. 2548) เธอทำงานเป็นบาร์เทนเดอร์และผู้ช่วยให้แก่บิดาของเธอในธุรกิจร้านไนท์คลับที่ชื่อ "ฟิลิปปิน" ซึ่งตั้งอยู่ในกรุงโตเกียว บ้านเกิดของเธอเอง
รายชื่อคณะวิศวกรรมศาสตร์ในประเทศไทย
คณะวิศวกรรมศาสตร์ในประเทศไทย
ที่เปิดทำการสอนในสถาบันการศึกษา แบ่งได้ 2 ช่วง ดังนี้
ช่วงแรก ก่อน พ.ศ. 2531 ได้มี คณะวิศวกรรมศาสตร์ จำนวน 8 แห่ง โดยเรียงลำดับที่ได้เปิดสอน คือ
ช่วงต่อมา หลัง พ.ศ. 2531 ได้มี คณะวิศวกรรมศาสตร์ จำนวนเพิ่มขึ้น อย่างต่อเนื่อง โดยเรียงลำดับที่ได้เปิดสอน คือ
1.มหาวิทยาลัยอุบลราชธานี 2.มหาวิทยาลัยธรรมศาสตร์ 3.มหาวิทยาลัยมหิดล 4.มหาวิทยาลัยบูรพา 5.มหาวิทยาลัยศิลปากร 6.มหาวิทยาลัยศรีนครินทรวิโรฒ 7.มหาวิทยาลัยเทคโนโลยีสุรนารี ฯลฯ
= ประวัติการเปิดสอนในสาขาหลัก =
มีสาขาหลัก ที่เปิดสอนในระดับ ปริญญาตรี หรือ เทียบเท่า ในหลักสูตร 4 ปี หรือ 5 ปี ซึ่งได้รับการรับรองจาก กระทรวงศึกษาธิการ โดยรับนักศึกษาจากผู้สำเร็จชั้นมัธยมศึกษาปีที่ 6 หรือ เทียบเท่า ในปัจจุบัน เรียงลำดับในคณะวิศวกรรมศาสตร์ 8 มหาวิทยาลัย ดังนี้
ทั้งนี้ ในช่วงแรก วิทยาลัยเทคนิคธนบุรี (พ.ศ. 2503) ,วิทยาลัยเทคนิคพระนครเหนือ (พ.ศ. 2507) และวิทยาลัยโทรคมมนาคมนนทบุรี (พ.ศ. 2507) ได้เปิดสอน หลักสูตรประกาศนียบัตรเทคนิคชั้นสูง (ปทส.) ซึ่งเทียบเท่า หลักสูตรวิศวกรรมศาสตร์บัณฑิต (วศ.บ.) และได้รับ ใบอนุญาตประกอบวิชาชีพวิศวกรรมควบคุม (ใบ กว.) โดยต่อมา เมื่อได้รับการจัดตั้งเป็น สถาบันเทคโนโลยีพระจอมเกล้า (พ.ศ. 2514) จึงได้รับการรับรองวุฒิการศึกษาย้อนหลัง จาก ปทส. เป็น วศ.บ.
= รายชื่อสถานศึกษา ที่เปิดสอนหลักสูตรวิศวกรรมศาสตร์ =
= สาขาวิชาทางวิศวกรรมศาสตร์ =
= ดูเพิ่ม =
รายชื่อคณะวิศวกรรมศาสตร์ในสหรัฐอเมริกา
รายชื่อสถาบันอุดมศึกษาในสหรัฐอเมริกาที่เปิดสอนวิชาวิศวกรรมศาสตร์
ในสหรัฐอเมริกามี 199 มหาวิทยาลัย (ข้อมูล พ.ศ. 2549) ที่มีการเปิดสอนคณะวิศวกรรมศาสตร์ในระดับปริญญาตรี โท เอก โดยในแต่ละมหาวิทยาลัยจะมีภาควิชาย่อยแตกต่างกันไป อาจขึ้นอยู่กับลักษณะทางภูมิศาสตร์ เช่นมหาวิทยาลัยในแถบฝั่งแปซิฟิก จะมีคณะวิศวกรรมมหาสมุทร ในขณะที่มหาวิทยาลัยในบริเวณตอนกลางของประเทศจะเน้นทางด้านอื่น ซึ่งรองรับชุมชน คณะวิศวกรรมศาสตร์ในสหรัฐได้มีการจัดอันดับ โดยนิตยสาร ยูเอสนิวส์ ข้อมูลปี พ.ศ. 2549 การจัดอันดับจะคิดคะแนนรวมจาก สัมภาษณ์อาจารย์ที่มีชื่อเสียง 40% ผลงานวิจัยดีเด่น 25% จำนวนอาจารย์คณะ 25% และคะแนนสอบเข้า (GRE) ของผู้เข้าเรียน 10%
อันดับของยูเอสนิวส์ ในส่วนของวิศวกรรมศาสตร์ ควบคุม 184 มหาวิทยาลัย และมักจะได้รับการวิพากษ์วิจารณ์ ว่าคะแนนอันดับต่ำกว่า 20 มีคะแนนรีวิวใกล้เคียงกัน แต่อันดับต่างกันมาก เปรียบเทียบ MIT และ UIUC คะแนนต่างกัน 18 คะแนน อันดับมหาวิทยาลัยต่างกัน 4 อันดับ ขณะที่ มิชิแกนสเตต แตกต่างจาก ฮาร์วาร์ด ประมาณ 30 อันดับ ที่คะแนนต่างเท่ากัน
รายชื่อคณะสถาปัตยกรรมศาสตร์ในประเทศไทย
รายชื่อสถาบันอุดมศึกษาในประเทศไทย ที่เปิดสอนวิชาในกลุ่ม สถาปัตยกรรมศาสตร์ ภูมิสถาปัตยกรรม สถาปัตยกรรมภายในและมัณฑนศิลป์ และการผังเมือง
สถาบันการศึกษาในประเทศไทย 10 แห่งแรก ที่เปิดสอน หลักสูตรเกี่ยวกับ สถาปัตยกรรมศาสตร์ ภูมิสถาปัตยกรรม สถาปัตยกรรมภายใน มัณฑนศิลป์ และ การผังเมือง ฯลฯ
1.จุฬาลงกรณ์มหาวิทยาลัย พ.ศ. 2476 สอนอนุปริญญา 3 ปี - พ.ศ. 2482 สอนปริญญาตรี 5 ปี
2.มหาวิทยาลัยศิลปากร พ.ศ. 2498 สอนอนุปริญญา 3 ปี - พ.ศ. 2502 สอนปริญญาตรี 5 ปี
3.สถาบันเทคโนโลยีพระจอมเกล้าเจ้าคุณทหารลาดกระบัง (วิทยาลัยก่อสร้างบางพลัด) พ.ศ. 2506 สอนอนุปริญญา 3 ปี - พ.ศ. 2516 สอนปริญญาตรี 5 ปี
4.มหาวิทยาลัยเทคโนโลยีพระจอมเกล้าธนบุรี (วิทยาลัยเทคนิคธนบุรี) พ.ศ. 2507 สอนอนุปริญญา 3 ปี - พ.ศ. 2515 ยกเลิกการสอน - พ.ศ. 2537 สอนปริญญาตรี 5 ปี
5.มหาวิทยาลัยแม่โจ้ พ.ศ. 2521 สอนอนุปริญญา 3 ปี - พ.ศ. 2538 สอนปริญญาตรี 5 ปี
6.มหาวิทยาลัยขอนแก่น พ.ศ. 2531 สอนปริญญาตรี 5 ปี
7.มหาวิทยาลัยรังสิต พ.ศ. 2531 สอนปริญญาตรี 5 ปี
8.มหาวิทยาลัยกรุงเทพ พ.ศ. 2532 สอนปริญญาตรี 5 ปี
9.มหาวิทยาลัยศรีปทุม พ.ศ. 2536 สอนปริญญาตรี 5 ปี
10.มหาวิทยาลัยเกษตรศาสตร์ พ.ศ. 2537 สอนปริญญาตรี 5 ปี
รายชื่อคณะสถาปัตยกรรมศาสตร์ในสหรัฐอเมริกา
รายชื่อสถาบันอุดมศึกษาในสหรัฐอเมริกาที่เปิดสอนวิชาสถาปัตยกรรมศาสตร์
จัดอันดับโดยนิตยสาร ดีไซน์อินเทลลิเจนซ์ ข้อมูลปี ค.ศ. 2005
คณะกายภาพบำบัด มหาวิทยาลัยศรีนครินทรวิโรฒ
คณะกายภาพบำบัด มหาวิทยาลัยศรีนครินทรวิโรฒ เป็นหน่วยงานในกำกับของมหาวิทยาลัย ตั้งอยู่ที่องครักษ์ จังหวัดนครนายก ปัจจุบัน เปิดสอนในสาขากายภาพบำบัด และ การส่งเสริมสุขภาพ
มหาวิทยาลัยศรีนครินทรวิโรฒเสนอโครงการจัดตั้ง "คณะกายภาพบำบัด" ต่อทบวงมหาวิทยาลัย เมื่อปี พ.ศ. 2535 โดยให้เป็นคณะหนึ่งในโครงการพัฒนามหาวิทยาลัยศรีนครินทรวิโรฒ ศูนย์องครักษ์ จังหวัดนครนายก โดยในระยะแรก ให้ผลิตบัณฑิตในหน่วยงานที่จัดการเรียนการสอนทางด้านวิทยาศาสตร์สุขภาพที่มีอยู่แล้วในมหาวิทยาลัย โดยได้ดำเนินการรับนิสิตสาขากายภาพบำบัด มาตั้งแต่ปีการศึกษา 2536 จนถึง ปัจจุบัน
ต่อมา ในปี พ.ศ. 2543 กรรมการบริหารมหาวิทยาลัยศรีนครินทรวิโรฒมีมติเห็นชอบจัดตั้ง "คณะสหเวชศาสตร์" ขึ้น โดยได้เปลี่ยนชื่อจาก คณะกายภาพบำบัด เป็นคณะสหเวชศาสตร์ เพื่อให้การจัดการศึกษาของมหาวิทยาลัยครอบคลุมสาขาอื่น ๆ ทางด้านวิทยาศาสตร์สุขภาพที่จะเป็นประโยชน์แก่ผู้ป่วยและประชาชน
ปัจจุบัน คณะฯ จัดการเรียนการสอนหลักสูตรระดับปริญญาตรี โท และเอก รวม 4 หลักสูตร ดังนี้
ตามประกาศมหาวิทยาลัยศรีนครินทรวิโรฒฉบับที่ 10/2559 เรื่อง การแบ่งหน่วยงานภายในของส่วนงาน พ.ศ.2559 นั้น ได้มีการแบ่งหน่วยงานในคณะกายภาพบำบัดเป็น 5 หน่วยงาน ดังนี้คณะสหเวชศาสตร์ เปิดหลักสูตร สาขาวิชาการส่งเสริมสุขภาพ เมื่อ พ.ศ. 2553 ทั้งนี้เพื่อรองรับหลักการส่งเสริมสุขภาพแนวใหม่ที่ทั่วโลกให้ความสำคัญ ซึ่งบัณฑิตสาขาวิชาการส่งเสริมสุขภาพ สามารถปฏิบัติงานด้านการจัดการระบบสุขภาพและการส่งเสริมสุขภาพในหน่วยงานหรือสถาบันที่เกี่ยวกับการส่งเสริมสุขภาพทั้งภาครัฐและเอกชน เช่น สำนักงานสาธารณสุขจังหวัด องค์การบริหารส่วนตำบล สถานีอนามัย สถาบัน/ศูนย์ส่งเสริมสุขภาพ เป็นต้น ซึ่งการส่งเสริมสุขภาพจะเป็นแรงขับเคลื่อนที่สำคัญของงานสาธารณสุขเนื่องจากเป็นกระบวนการเพิ่มขีดความสามารถของประชาชน ในการควบคุมปัจจัยที่เป็นตัวกำหนดสุขภาพและพัฒนาสุขภาพของตนเอง ซึ่งเป็นปัจจัยสำคัญต่อการพัฒนาเศรษฐกิจและสังคมของประเทศต่อไป ในส่วนของการศึกษาต่อ สามารถศึกษาต่อได้ในทุกหลักสูตรที่เปิดรับบัณฑิตจากสาขาวิทยาศาสตร์บัณฑิต ทั้งในและนอกประเทศ
ปรัชญาของหลักสูตร
" มุ่งมั่นพัฒนาความรู้ ทักษะ และสร้างเจตคติที่ดี ด้านการส่งเสริมสุขภาพ เพื่อสุขภาวะของประชาชน"
นอกจากนี้ ทางคณะยังได้เปิดคลินิกกายภาพบำบัด เพื่อให้บริการแก่บุคลากร นิสิต และบุคลากรทั่วไป โดยเปิดบริการ 2 แห่ง คือ
คณะสหเวชศาสตร์ มศว ให้บริการทางวิชาการโดยผ่านโครงการศูนย์กายภาพบำบัดและการเคลื่อนไหว และโครงการส่งเสริมสุขภาพชุมชน โดยมีวัตถุประสงค์เพื่อการส่งเสริมการเรียนรู้ในการดูแลสุขภาพทั้งในระดับนักวิชาการ นักกายภาพบำบัด นักส่งเสริมสุขภาพ อาสาสมัครสุขภาพ ตลอดจนส่งเสริมให้ประชาชนในชุมชนได้เรียนรู้ที่จะดูแลสุขภาพตนเอง นอกจากนั้นยังส่งเสริมให้ศิษย์เก่าได้มีโอกาสเรียนรู้เพื่อพัฒนาตนเองอย่างต่อเนื่อง โดยการจัดอบรมเชิงปฏิบัติการอย่างสม่ำเสมอเพื่อให้ศิษย์เก่าได้แลกเปลี่ยนเรียนรู้ร่วมกับคณาจารย์
อำเภอตากฟ้า
ตากฟ้า เป็นอำเภอหนึ่งของจังหวัดนครสวรรค์
คำว่า "ตากฟ้า" มีที่มาว่า เดิมอำเภอตากฟ้าเป็นป่าดงดิบ มีต้นไม้ปกคลุมโดยทั่วไป มีลานว่างซึ่งมีแสงแดดส่องถึง ไก่ฟ้าชอบมาเล่นแสงแดด พวกพรานป่าเห็นจึงเรียกบริเวณลานว่างนี้ว่า "ลานไก่ฟ้า" และเมื่อชาวบ้านเข้ามาอาศัยอยู่บริเวณนี้ ได้นำผ้าไปตากที่ลานเพราะมีแสงแดดส่องถึง เลยเรียกติดปากว่า "ลานตากผ้า" และเมื่อเวลาผ่านไปชื่อเรียกดังกล่าวก็กลายเป็นลานตากฟ้า จนในที่สุดจึงได้ชื่อว่า "ตากฟ้า" มาจนถึงปัจจุบัน
อำเภอตากฟ้าตั้งอยู่ทางทิศตะวันออกเฉียงใต้ของจังหวัด มีอาณาเขตติดต่อกับเขตการปกครองข้างเคียงดังต่อไปนี้
อำเภอตากฟ้าแบ่งพื้นที่การปกครองออกเป็น 7 ตำบล 76 หมู่บ้าน ได้แก่
ท้องที่อำเภอตากฟ้าประกอบด้วยองค์กรปกครองส่วนท้องถิ่น 8 แห่ง ได้แก่
การจักสาน
การจักสาน เป็นงานหัตถกรรมอย่างหนึ่ง และนับเป็นงานศิลปะประเภททัศนศิลป์ได้ด้วย การจักสานเป็นการนำวัสดุขนาดเล็กและยาว มาขัด หรือสาน กันจนเป็นชิ้นงาน เช่น เสื่อ หรือภาชนะอื่นๆ เช่น ตะกร้า เข่ง หรือของใช้อื่นๆ เช่น ลูกตะกร้อ เป็นต้น
วัสดุที่ใช้ในงานจักสาน มักเป็นวัสดุจากธรรมชาติ เช่น ไม้ไผ่ หวาย ปอ กระจูด เป็นต้น ในภายหลังมีการใช้ผักตบชวา และวัสดุเลียนแบบธรรมชาติและอื่นๆ ทำให้มีความทนทานมากขึ้น แต่มีสีสันและคุณลักษณะภายนอกคล้ายวัสดุธรรมชาติต่างๆ แต่ก็ไม่สามารถนำมาใช้ได้ทุกอย่าง
การสานนั้น มีลักษณะคล้ายกับการทอผ้านั่นคือ ใช้วัสดุขนาดเล็กและยาว ที่เรียกว่า ตอก หรือ ต้นไผ่ที่นำมาขัดจนกลายเป็นเส้นเล็กๆ มาขัดประสานกัน แต่ตอกในการจักสานนั้นมีขนาดใหญ่กว่าเส้นด้ายมาก ลวดลายของงานจึงมีขนาดใหญ่ และมีความแตกต่างไปจากงานทอ สำหรับการสานเสื่อนั้น ยังมีการใช้เครื่องทอเสื่อคล้ายหูกทอผ้า แต่มีขนาดเล็กกว่า
เป็นต้น
กระต่ายสีขาวตาฟ้า
กระต่ายสีขาวตาฟ้า ( หรือ BEW) คือ กระต่ายที่มีขนสีขาวปลอดทั้งตัว มีตาเป็นสีฟ้า เกิดจากยีนส์เวียนนาไวท์ (Vienna White) จัดว่าเป็นกระต่ายที่มีสีที่หายากสีหนึ่ง
กระต่ายสีขาวตาฟ้า คือกระต่ายที่มียีนส์เวียนนาไวท์ครบสองตัว หรือเรียกว่าเป็นโฮโมไซกัส โดยมากเราจะเขียนย่อๆ ว่าเป็น v-v (วีเล็ก วีเล็ก) ซึ่งยีนส์เวียนนาไวท์เป็นยีนส์รีเซสซีฟ แต่ถ้าอยู่ครบทั้งสองตัวจะแสดงผลในลักษณะเด่นข่มทับพิกเม้นท์สีทั้งหมด และส่งผลให้กระต่ายทุกสีกลายเป็นกระต่ายสีขาว ที่มีตาเป็นสีฟ้าเหมือนกันทั้งหมด เพราะฉะนั้นเราจึงอาจจะกล่าวได้ว่ากระต่ายขาวตาฟ้าซ่อนยีนส์สีต่างๆ ไว้ได้ทั้งหมด ดังนั้นการที่จะลองหัดเลี้ยงและเรียนรู้การผสมสีของกระต่ายนั้น ไม่ควรจะเริ่มจากกระต่ายขาวตาฟ้า เพราะว่าเป็นเรื่องที่ยากสำหรับผู้เริ่มหัดเลี้ยง (แต่ถ้าเลี้ยงเล่นๆ ไม่ผสมก็ไม่เป็นไร) การที่จะรู้ว่ากระต่ายสีขาวตาฟ้าซ่อนยีนส์สีอะไรไว้บ้างนั้นก็มีได้สองวิธีหรือต้องใช้ควบคู่กันคือ หนึ่งศึกษาจากเพดดีกรี โดยดูว่าพ่อแม่เป็นสีอะไร แต่ถ้าทั้งพ่อและแม่เป็นสีขาวตาฟ้าเหมือนกัน ก็ต้องดูขึ้นไปที่รุ่นปู่ย่าตายาย ซึ่งโดยมากก็มักจะเป็นสีขาวตาฟ้าเหมือนๆกัน ซึ่งก็เป็นการยากที่จะทำนายยีนส์สีที่ซ่อนอยู่ได้อย่างแม่นยำ เพราะว่ายิ่งห่างรุ่นไปโอกาสที่จะทำนายสีถูกก็จะน้อยลงไปด้วย ส่วนวิธีที่สอง คือ ลองผสมกับกระต่ายสีอื่นที่เรารู้แล้วว่าเป็นสีพื้นแท้ เช่น เป็นสีดำแท้หรือสีช็อกโกแล็ตแท้ แล้วก็สังเกตดูสีขนของลูกกระต่ายที่เกิดมา เช่นสิ่งที่จะต้องเรียนรู้อย่างหนึ่งในการผสมกระต่ายกับสีขาวตาฟ้าก็คือ ถ้าเราผสมกระต่ายสีขาวตาฟ้ากับกระต่ายสีอื่น จะทำให้ยีนส์เวียนนาถูกแยกออกจากกัน ทำให้ได้ลูกกระต่ายที่มียีนส์เวียนนาไวท์เป็นเฮเทอร์โรไซกัส V-v ซึ่งทำให้กระต่ายแสดงลักษณะออกมาเป็นสีพิเศษ คือเป็นกระต่ายที่มีหน้าบากคล้ายกระต่ายดัชท์ หรือเป็นกระต่ายขาวที่มีสีเปรอะ (ซึ่งแตกต่างจากกระต่ายด่างกระต่ายแต้มที่เป็นจุด) เราเรียกกระต่ายเหล่านี้ว่าเป็น เวียนนามาร์ก (Vienna Mark) หรือ ดัชท์มาร์ก (Dutch Mark) ซึ่งโดยมากในการเขียนสีของกระต่ายเหล่านี้ลงในเพดดีกรีเราจะเขียนเป็น VM Black หรือ DM Black ถ้ากระต่ายเป็นกระต่ายลายดัชท์สีดำ เป็นต้น โดยปกติเราจะไม่ค่อยผสมกระต่ายขาวตาฟ้ากับกระต่ายสีเพราะว่าจะทำให้ได้ลูกกระต่ายเวียนนามาร์ก 100% ซึ่งไม่สามารถประกวดและจดทะเบียนได้ แต่โดยมากเรามักจะผสมเพราะความน่ารักของกระต่ายที่หน้าตาคล้ายกับกระต่ายดัทช์มากกว่า
แฮร์รี แชพิน
แฮร์รี แชพิน (Harry Chapin) เป็นนักแต่งเพลงและนักดนตรีชาวอเมริกัน เพลงนี้ขึ้นสู่ความนิยมอันดับหนึ่งของบิลบอร์ดในเดือนธันวาคม ปี 1974 เพลง Cat's in the Cradle ยอดขายได้เป็นล้านแผ่น และได้รับเสนอชื่อเข้าแข่งขันเป็นเพลงยอดเยี่ยมชิงรางวัลแกรมมี่ กล่าวขวัญกันว่าเป็นเพลงที่ "ทำให้คนที่เป็นพ่อรู้สึกไม่สบายใจมากที่สุดในประวัติศาสตร์"
แฮร์รี แชพินเสียชีวิตจากอุบัติเหตุรถยนต์เมื่อ 18 ก.ค. 1981 อายุได้เพียง 38 ปีเท่านั้น อนุสรณ์ของเขานอกจากเพลงที่ไพเราะหลายเพลงแล้วก็คือมูลนิธิที่เขาตั้งไว้เป็นการกุศลเพื่อช่วยเหลือเด็กๆที่หิวโหยทั่วโลก
เพลงนี้ได้รับแรงบันดาลใจมาจากบทกวีของภรรยาของ Harry Chapin เองคือ Sandy Cashmore ซึ่งเขียนบทกวีขึ้นมาเมื่อนึกถึงชีวิตของสามีคนแรกของเธอคือ James Cashmore
James Cashmore เป็นลูกของ John Cashmore เศรษฐีนักธุรกิจที่ไต่เต้ามาจากความด้อยโอกาส การศึกษาเป็นทางการน้อยมาก เมื่อร่ำรวยจึงตั้งเป้าให้ลูกชายคนเดียวนั้นเป็นโน่นเป็นนี่ เจ้ากี้เจ้าการจัดแจงทุกอย่างให้ลูก ตั้งแต่เรื่องเรียนไปจนถึงแม้ตอนทำงาน Sandy สังเกตเห็นความสัมพันธ์ของพ่อลูกคู่นี้ว่าแม้จะไม่ทะเลาะเบาะแว้งกันแต่ทว่าห่างเหิน ไม่มีความสนิทสนม ผู้เป็นลูกขาดความมั่นใจในตัวเองอย่างยิ่ง เธอมีบุตรกับ James Cashmore สี่คนแล้วก็เลิกรากันและมาแต่งงานใหม่กับ Harry Chapin มีอยู่วันหนึ่งเธอนึกถึงสามีเก่าขึ้นมาก็เลยแต่งบทกวีให้บทหนึ่ง รำพันถึงความสัมพันธ์ที่ห่างเหินของพ่อกับลูกเพราะการที่พ่อเพ่งเล็งความสำเร็จในหน้าที่การงานมากเกินไปจนไม่มีเวลาให้กับลูก แล้วก็เอาให้ Chapin ดู เขาดูแล้วก็เฉยๆจนกระทั่งปีหนึ่งผ่านไป เธอมีลูกชายกับเขาคนหนึ่ง Harry เมื่อตัวเองมีลูกชายก็เลยนึกถึงบทกวีที่เธอเขียนไว้ให้เขาได้ก็เลยฉวยกีตาร์มาขยับแต่งเพลงตามเค้าโครงของบทกวีนั้น จึงบังเกิดมาเป็นเพลง Cat's In The Cradle ที่ไพเราะและลึกซึ้งกินใจดังกล่าว
กระดูกสันหลัง
กระดูกสันหลัง () ในกายวิภาคของมนุษย์ คือกระดูกแกนของสัตว์มีกระดูกสันหลัง ตั้งแต่ส่วนต้นคอ ลงมาจนถึงส่วนก้น ภายในมีไขสันหลัง ซึ่งอยู่ในช่องไขสันหลังอีกทีหนึ่ง
กระดูกสันหลังนอกจากเป็นโครงสร้างแข็งแรงที่ปกป้องแกนของไขสันหลังแล้ว ยังทำหน้าที่เป็นจุดเกาะของกล้ามเนื้อของหลัง และยังเชื่อมต่อกับกะโหลกศีรษะ (skull) กระดูกสะบัก (scapula) กระดูกเชิงกราน (pelvic bones) และกระดูกซี่โครง (ribs) อีกด้วย
กระดูกสันหลังในคนปกติจะมี 33 ชิ้น ซึ่งจะจัดจำแนกตามตำแหน่งและรูปร่างลักษณะ ได้แก่กระดูกสันหลังแต่ละชิ้น จะประกอบด้วยโครงสร้าง ช่องเปิดและแขนงของกระดูกที่ยื่นออกมาจากแนวกลาง ซึ่งได้แก่ลักษณะทั่วไปของกระดูกสันหลังส่วนคอคือจะค่อนข้างเล็กและเตี้ย รูปร่างของ body เมื่อมองจากด้านบนจะออกเป็นรูปสี่เหลี่ยม ซึ่งจะเว้าทางด้านบน แต่นูนออกทางด้านล่าง vertebral foramen จะเป็นรูปสามเหลี่ยม มี spinous process ที่สั้นและแยกเป็นสองแฉก (bifid) ที่สำคัญคือมีช่องที่ transverse process ที่เรียกว่า ฟอราเมน ทรานส์เวอร์สซาเรียม (foramen transversarium) ซึ่งภายในเป็นที่อยู่ของหลอดเลือดแดงเวอร์ทีบรัล (Vertebral artery) ซึ่งนำเลือดขึ้นไปเลี้ยงบริเวณก้านสมองและไขสันหลัง กระดูกสันหลังส่วนคอที่มีลักษณะเฉพาะคือชิ้นแรกและชิ้นที่สอง ซึ่งเรียกว่า แอตลาส (atlas) และแอกซิส (axis) ตามลำดับกระดูกสันหลังส่วนอกทั้ง 12 ชิ้นจะมีลักษณะเด่นคือรอยต่อกับกระดูกซี่โครง (costal facets) ที่แต่ละข้างของ vertebral body เพื่อติดต่อกับปลายส่วนหัวของกระดูกซี่โครง นอกจากนี้บน transverse process ยังมีรอยต่อทางด้านข้าง (transverse costal facets) เพื่อต่อกับส่วนปุ่มของกระดูกซี่โครง (tubercle of rib)
กระดูกสันหลังส่วนเอวทั้ง 5 ชิ้นจะมีขนาดใหญ่กว่าส่วนอื่น และมี transverse processes ที่บางและยาว ยกเว้นกระดูกสันหลังส่วนบั้นเอวชิ้นที่5 ซึ่งจะมีขนาดใหญ่เพื่อเป็นจุดเกาะของเอ็นที่ยึดระหว่างกระดูกสันหลังส่วนเอวกับกระดูกเชิงกราน (ileolumbar ligaments) ซึ่งเชื่อมระหว่างกระดูกสันหลังชิ้นนี้กับกระดูกเชิงกราน
กระดูกสันหลังส่วนกระเบนเหน็บเป็นกระดูกห้าชิ้นที่เชื่อมรวมกันเป็นชิ้นเดียว และมีปลายชี้ไปทางด้านล่าง ลักษณะของกระดูกชิ้นนี้จะเว้าทางด้านหน้าและนูนออกไปทางด้านหลัง ทางด้านบนจะมีรอยต่อขนาดใหญ่กับกระดูกสันหลังส่วนบั้นเอวชิ้นที่ 5 ส่วนด้านล่างจะต่อกับกระดูกสันหลังส่วนก้นกบ ที่ด้านข้างรอยต่อรูปตัว L ขนาดใหญ่เพื่อต่อกับกระดูกเชิงกราน พื้นผิวทั้งด้านหน้าและด้านหลังจะมีช่องเปิดอยู่ด้านละ 4 คู่ ซึ่งคือ posterior and anterior sacral foramina ซึ่งเป็นทางออกของแขนงเส้นประสาทจากไขสันหลังที่ออกไปสู่บริเวณเชิงกรานและขา สำหรับกระดูกสันหลังส่วนก้นกบ (Coccyx) จะอยู่ด้านล่างสุดของกระดูกสันหลัง เป็นกระดูกเล็กๆรูปสามเหลี่ยม และไม่มีทั้ง vertebral arch และ vertebral canal
ช่องเปิดระหว่างกระดูกสันหลัง (Intervertebral foramina) นี้เป็นช่องที่อยู่ทางด้านข้างระหว่างรอยต่อของกระดูกสันหลังสองชิ้นที่อยู่ติดกัน และเป็นทางผ่านของเส้นประสาทไขสันหลัง (spinal nerves และหลอดเลือดต่างๆที่ผ่านเข้าออกช่องภายในกระดูกสันหลังและบริเวณไขสันหลัง และเนื่องจากขอบเขตของช่องส่วนใหญ่เป็นกระดูกและเอ็น ดังนั้นความผิดปกติของโครงสร้างโดยรอบช่องเปิดนี้ รวมถึงกล้ามเนื้อและข้อต่อ จะส่งผลต่อหลอดเลือดเส้นประสาทที่ผ่านช่องนี้ด้วย
เนื่องจากกระดูกสันหลังเป็นโครงสร้างที่เป็นแกนกลางของลำตัว และยังเกี่ยวข้องกับระบบกล้ามเนื้อและระบบประสาท ความผิดปกติหรือโรคที่เกิดขึ้นกับกระดูกสันหลังจึงมีความสำคัญในทางการแพทย์อย่างมาก ความผิดปกตินี้อาจเป็นมาแต่กำเนิด หรืออาจเกิดจากความผิดปกติของกล้ามเนื้อและกระดูก หรืออาจเกิดจากอุบัติเหตุ ตัวอย่างของความผิดปกติของกระดูกสันหลังได้แก่
นินเท็นด็อกส์
นินเท็นด็อกส์ () เป็นวิดีโอเกมในการจำลองเลี้ยงสุนัขสำหรับเครื่องเล่นนินเท็นโด ดีเอส โดยผู้เล่นเกมจะมีการโต้ตอบกับลูกสุนัขผ่านทางหน้าจอสัมผัส (touch screen) และไมโครโฟนของเครื่องเกม นินเท็นด็อกส์ออกตัวในงาน E3 ในปี 2547 และวางจำหน่ายครั้งแรกในประเทศญี่ปุ่น วันที่ 21 เมษายน พ.ศ. 2548 ผลิตและพัฒนาโดยบริษัทนินเท็นโด ออกแบบโดย คิโยะชิ มิซุกิ
เกมดำเนินไปโดยผู้เล่นทำการโต้ตอบกับลูกสุนัขภายในจอผ่านทางหน้าจอสัมผัสหรือไมโครโฟน โดยผู้เล่นสามารถเล่นกับสุนัข การโยนลูกบอล การโยนจานร่อน การฝึกสุนัข อาบน้ำ และพาสุนัขเดินเล่นในเมือง และสามารถนำสุนัขที่ถูกฝึกไปประกวดแข่งขันได้ เกมนินเท็นด็อกส์ยังสามารถให้ผู้เล่นสองคน ที่มีเครื่องเกมอย่างละเครื่องเชื่อมต่อกันผ่านทางวายฟาย โดยให้สุนัขของผู้เล่นแต่ละคนมาเล่นด้วยกัน
เกมนินเท็นด็อกส์ในแต่ละรุ่นจะมีสุนัขให้เลือกเลี้ยงด้วยกัน 6 พันธุ์ ซึ่งได้ออกมาแล้ว 4 รุ่น ได้แก่ "ชิวาวาและผองเพื่อน" (Chihuahua and Friends), "ดัชชุนด์และผองเพื่อน (Dachshund and Friends), "ชิบะและผองเพื่อน" (Shiba and Friends) ซึ่งในภาคนี้ใช้ชื่อในอเมริกาและยุโรปว่า "ลาบราดอร์และผองเพื่อน" (Labrador and Friends) และรุ่นล่าสุด Best Friends Edition โดยเมื่อเริ่มต้นเกม แต่ละรุ่นจะมีสุนัขให้เลือก 6 พันธุ์ และเมื่อเล่นไปเรื่อยๆ จะมีสุนัขมาให้เลือกเพิ่มขึ้น เช่น ไปเจอเพื่อนที่เลี้ยงสุนัขพันธุ์อื่นผ่านทางวายฟาย หรือคะแนนผู้เลี้ยงสูงกว่าที่กำหนด และจะมีอีกสองพันธุ์ที่ซ่อนคือ แจ็ก รัสเซลล์ สามารถนำมาเลี้ยงเมื่อค้นพบหนังสือแจ็กรัสเซลล์ และ ดัลเมเชียน เมื่อค้นพบหมวกนักดับเพลง
พระมงคลบพิตร
พระมงคลบพิตร เป็นพระพุทธรูปประธานประจำวิหารพระมงคลบพิตร ตำบลประตูชัย อำเภอพระนครศรีอยุธยา จังหวัดพระนครศรีอยุธยา พระมงคลบพิตร ไม่ปรากฏหลักฐานแน่ชัดว่าสร้างในรัชกาลใดแห่งกรุงศรีอยุธยา แต่มีการสันนิษฐานว่าสร้างใน สมัยอยุธยาตอนต้นระหว่างปี พ.ศ. 1991 – 2145 เพราะพระพักตร์แม้จะมีลักษณะค่อนข้างเป็นวงรี แต่ก็ยังคงเห็นเค้าพระพักตร์เป็นเหลี่ยมอยู่ ซึ่งเป็นพุทธลักษณะแบบอยุธยาตอนต้น เมื่อพิจารณาถึงเส้นพระขนงที่โค้ง ก็จะพบว่าเป็นศิลปะที่ ผสมผสานกับศิลปะสุโขทัยอีกด้วย องค์พระก่อด้วยอิฐแล้วหุ้มสำริดแผ่น นับเป็นพระพุทธรูปหล่อขนาดใหญ่ที่สุดองค์หนึ่งของประเทศไทย
จากหลักฐานมีอยู่ว่า เมื่อปี พ.ศ. 2146 พระเจ้าทรงธรรมได้โปรดเกล้า ฯ ให้ชะลอหลวงพ่อวัดมงคลบพิตร จากด้านตะวันออกของวังหลวงมาไว้ทางด้านตะวันตก ณ ที่ประดิษฐานปัจจุบัน และยังได้โปรดเกล้า ฯ ให้สร้างพระมณฑปที่มีลักษณะเช่นเดียวกับมณฑปพระพุทธบาทสระบุรีสวมไว้ด้วย
ในสมัยพระเจ้าเสือ เกิดอสุนีบาตต้องยอดพระมณฑป เกิดไฟไหม้พังลงมาต้องพระศอของพระมงคล บพิตรหัก พระองค์จึงโปรดเกล้า ฯ ให้รื้อเครื่องบนออกแล้วสร้างใหม่เป็นพระวิหาร แต่คงทำเครื่องยอดอย่าง มณฑปของเดิม ต่อมาในสมัยพระเจ้าบรมโกศ ได้โปรดเกล้า ฯ ให้เจ้าฟ้าธรรมาธิเบศน์เป็นแม่กองบูรณปฏิสังขรณ์ และได้รื้อยอดมณฑปเดิมเปลี่ยนเป็นพระวิหารหลังคาคล้ายในปัจจุบัน เมื่อเสียกรุงศรีอยุธยาครั้งสุดท้ายวิหารและพระพุทธรูปถูกไฟไหม้ ชำรุดทรุดโทรม เครื่องบนวิหารหักลงมาต้องพระเมาฬี และพระกรข้างขวาหัก
ในปี พ.ศ. 2474 สมัยพระยาโบราณราชธานินทร์ ตำแหน่งสุมุหเทศาภิบาลมณฑลอยุธยา คุณหญิงอมเรศร์สมบัติกับพวก ได้ขอยื่นเรื่องซ่อมแซมวิหาร แต่รัฐบาลไม่อนุญาต เนื่องจากต้องการที่จะรักษาตามแบบอย่างทางโบราณคดี โดยจะออกแบบให้ปูชนียสถานกลางแจ้งเหมือนไดบุซึของญี่ปุ่น แต่ด้วยเวลานั้นรัฐบาลยังไม่มีงบประมาณพร้อมในการดำเนินการ
ต่อมาในปี พ.ศ. 2499 รัฐบาลสมัยจอมพล ป.พิบูลสงคราม จึงได้เริ่มการบูรณปฏิสังขรณ์พระวิหารและองค์พระพุทธเสียใหม่ดังที่เห็นอยู่ในปัจจุบันนี้ ในคราวบูรณะพระมงคลบพิตรในปี พ.ศ. 2500 กรมศิลปากรได้พบพระพุทธรุปบรรจุไว้ในพระอุระด้านขวา เป็นจำนวนมาก ปัจจุบันเก็บรักษาอยู่ที่ พิพิธภัณฑสถานแห่งชาติ เจ้าสามพระยา และ พิพิธภัณฑสถานแห่งชาติ จันทรเกษม นายอูนุ นายกรัฐมนตรีสหภาพพม่าในขณะนั้น ได้บริจาคเงินจำนวนสองแสนบาท ร่วมกับฝ่ายรัฐบาลไทยอีกสองแสนห้าหมื่นบาท
ภาพดิจิทัล
ภาพดิจิทัล เป็นการแสดงผลภาพในลักษณะสองมิติในหน่วยที่เรียกว่าพิกเซล
ภาพดิจิทัลสามารถนิยามเป็นฟังก์ชันสองมิติ formula_1 โดยที่ formula_2 และ formula_3 เป็นพิกัดของภาพ และแอมพลิจูดของ formula_4 ที่พิกัด formula_5 ใดๆภายในภาพคือค่าความเข้มแสงของภาพ (Intensity) ที่ตำแหน่งนั้นๆ และเมื่อ formula_6 และแอมพลิจูดของ formula_4 เป็นค่าจำกัด (Finite value) จึงเรียกรูปภาพนี้ว่าเป็นภาพดิจิทัล (Digital Image) และถ้ากำหนดให้ภาพ formula_1 มีขนาด M แถวและ N คอลัมน์ และพิกัดของจุดกำเนิด (Origin) ของภาพคือที่ตำแหน่ง formula_5 = (0,0) แล้ว จะสามารถเขียนสมการให้อยู่ในรูปเมทริกซ์ได้ดังนี้
ค่าแต่ละค่าที่อยู่ในเมทริกซ์จะเรียกว่า พิกเซล (Pixel) โดยตำแหน่ง (0,0) จะอยู่ทางด้านซ้ายมือสุดด้านบนของภาพ การจัดลำดับตำแหน่งของจุดภาพจะเรียงจากซ้ายไปขวาในแต่ละเส้นจุดและจัดลำดับของเส้นจุดจะเรียงจากบนลงล่างการเก็บค่าของความเข้มแสงของภาพ
ดิจิทัลลงหน่วยความจำในลักษณะเส้นจุด(raster)นี้จะเรียกภาพบิตแมป (bit-maped image) หรือภาพแรสเตอร์(raster image) แต่ภาพที่จัดเก็บในลักษณะนี้จะมีขนาดใหญ่จึงมีการบีบอัดภาพ(image compression) เพื่อให้ข้อมูลภาพมีขนาดเล็กลง
การสร้างภาพดิจิทัลสามารถสร้างได้จากอุปกรณ์รับภาพเช่น กล้องดิจิทัล(digital cameras) เครื่องกราดภาพ(scanners) เป็นต้น ภาพดิจิทัลยังสามารถสร้างโดยการสังเคราะห์จากสิ่งที่ไม่ใช่ข้อมูลภาพเช่น ฟังก์ชันทางคณิตศาสตร์ หรือ แบบจำลองเรขาคณิตแบบสามมิติซึ่งการสร้างภาพลักษณะนี้เป็นส่วนหนึ่งในงานด้านคอมพิวเตอร์กราฟิกส์ (computer graphics)
ตราสารสิทธิ
ตราสารสิทธิ หรือ ออปชัน ( บางตำราอาจเรียกว่า "สัญญาสิทธิ" หรือ "ตราสารทางเลือก") เป็นหนังสือสัญญาหรือตราสารระหว่างบุคคลสองคนตามที่ระบุในหนังสือสำคัญ มีรายละเอียดคือ ชื่อผู้ซื้อสิทธิและชื่อผู้ขายสิทธิในสินค้าอย่างหนึ่ง มีการกำหนดหมดอายุสัญญา การกำหนดราคา ในอดีตการซื้อขายสินค้าเกษตรล่วงหน้าบุคคลเริ่มต้นทำกันเอง เมื่อมีความเจริญติดต่อกันซื้อขายมากขึ้น จึงมีสถานที่เป็นตลาดกลาง ตราสารสิทธิก็ได้พัฒนามาจนได้รับความนิยมมากขึ้น
สำหรับตราสารสิทธิของประเทศไทย เป็นหนังสือสัญญาหรือตราสารทางการเงินประเภทตราสารอนุพันธ์ โดยมีสินค้าอ้างอิงเป็นดัชนี SET50 ของตลาดหลักทรัพย์แห่งประเทศไทย โดยมีลักษณะให้สิทธิแก่ผู้ถือตราสารเมื่อเปิดสถานะเป็นผู้ซื้อหรือผู้ขายที่จะใช้สิทธิซื้อหรือขายในวันที่กำหนด วันสิ้นสิทธิแต่ละงวดแบ่งเป็นสี่งวดในหนึ่งปี หรือจะปิดสถานะแบบมีสิทธิก่อนวันหมดอายุก็ได้ตามตราสารสิทธิแบบอเมริกา
ตราสารสิทธิมีหลายรูปแบบอาทิ(คำอธิบาย ผลที่เกิดขึ้นภายหลังมีการซื้อขายตราสารกันแล้วจริงๆๆ ผู้ซื้อจ่ายค่าพรีเมี่ยม เป็นเงินต้องคูณด้วย 200 บาท แล้วผู้ขายก้ได้รับค่าพรี่เมี่ยมไป พร้อมกับต้องรักษาสัญญาไว้จนกว่าจะปิด (มีคู่สัญญามารับผิดชอบสัญญาเดิมต่อไปแทน) หรือถือไว้จนหมด อายุงวดสัญญา
ถ้าดัชนี SET 50ไม่สูงขึ้นจริง ผู้ซื้อจะขาดทุน เท่าจำนวน พรีเมี่ยมมี่ได้จ่ายไปแล้วเท่านั้น ผู้ขายก็ได้รับ เงินค่าพรี่เมี่ยมไป
ตั้งแต่ตอนขาย เท่านั้น
ถ้าดัชนีเสท SET สูงขึ้นจริง ผู้ซื้อจะได้กำไร ตามราคาพรี่เมี่ยมที่ไปตั้งขายปิดสถานะ แล้วผู้มาซื้อสัญญาต่อไปก็ผูกพันกับ ผู้ขายรายเดิม
ต่อไป หรือถือจนหมดอายุ ตลาดจะคิดเงินตามที่ดัชนี SET 50เป็นจริงวันสุดท้ายของงวดสัญญา ตอนปิดตลาดแล้ว และตลาดจะเรียกเงินจากผู้ขาย
มาเติมเงินเข้าบัญชี เพื่อนำมาจ่ายให้ผู้ซื้อจนครบ เสมือนได้ไปซื้อ ดัชนี SET 50 หรือ Future 50 (แต่นี้เราเรียกสินค้าสมมุตหรือสินค้าอ้างอิง )
ดังนั้น ออพชั่น จึงมี เปิดสถานะเริ่มแรก 4 แบบ คือ เมื่อหมดอายุ งวดสัญญา ทุกสัญญาก็จะถูกล้างออกจากพอร์ต ตลาดทำการคำนวณค่าสัญญาคงเหลือเท่าไรแล้วจัดการใส่เงินเข้าบัญชีให้
แต่ถ้าเปิดสถานะขายแล้วขาดทุน ตลาดจะเรียกเก็บเอาส่วนที่ต้องจ่ายจากบัญชีไปให้ผู้เปิดสถานะซื้อเป็นคู่สัญญาคนสุดท้าย
และการปิดสถานะก่อนหมดอายุ อีก4แบบ การซื้อขายสัญญาออปชันในประเทศไทยเริ่มแรกเป็นการซื้อขายในตลาดเปิด (OTC) เท่านั้น ยังไม่มีการซื้อขายในตลาดฟิวเจอร์ส
อย่างไรก็ตาม ตลาดฟิวเจอร์สได้เริ่มซื้อขายสัญญาออปชันบนดัชนี SET50 ในวันที่ 29 ตุลาคม 2550 หลังจากที่มีการซื้อขายสัญญาฟิวเจอร์ส
บนดัชนี SET50 มาก่อนหน้านี้แล้วการวิเคราะห์ราคาของสัญญาออปชันมีหลายวิธีด้วยกัน แต่วิธีที่นิยมและใช้งานสะดวกคือการทำงานผ่าน Black-Scholes Option Pricing Model โดยมีสมมติฐานว่าการเคลื่อนไหวของราคาของสินทรัพย์อ้างอิงเคลื่อนไหวแบบ Geometric Brownian Motion อย่างไรก็ตามวิธีนี้ยังมีข้อจำกัดเฉพาะกับ European Option เท่านั้น และอัตราดอกเบี้ย และค่าความแปรปรวนของอัตราการเปลี่ยนแปลงของสินทรัพย์อ้างอิงยังต้องมีค่าคงที่ตลอดอายุของสัญญาออปชันด้วย รวมถึงสามารถใช้ได้กับสัญญาออปชันที่มีลักษณะเรียบง่าย (Plain Vanilla Option) เท่านั้น
นอกจากนี้ ยังมีอีกหลายวิธีที่ใช้วิเคราะห์ราคาสัญญาออปชันเช่น Binomial Option Pricing Model หรือการใช้ numerical approach เช่น การใช้ monte carlo simulation ซึ่งมีความยืดหยุ่นมากกว่าวิธีของ Black & Scholes แต่ต้องอาศัยเทคโนโลยีช่วยเพื่อลดเวลาในการวิเคราะห์ราคาลง
ปีติ
ปิติ () หมายถึง ความอิ่มใจ ความดื่มด่ำ
ในคัมภีร์วิสุทธิมรรคและวิมุตติมรรค แบ่งปีติเป็นห้าประเภท คือ
ขุททกาปีติและขณิกาปีติสามารถเข้าถึงได้ด้วยศรัทธา โอกกันติกาปีตินั้นถ้ามีมากย่อมทำอุปจารสมาธิให้เกิดขึ้น อุพเพคาปีติที่ยึดติดกับดวงกสิณ ทำให้ทั้งกุศลและอกุศลเกิดขึ้น และขึ้นอยู่กับความเชี่ยวชาญ ผรณาปีติบุคคลทำให้เกิดขึ้นในสภาวะแห่ง อัปปนาสมาธิ
ในคัมภีร์วิมุตติมรรค ยังมีการแบ่งอีกแบบหนึ่ง แบ่งปีติเป็นหกประการ คือ
ปีติ พบรวมอยู่ในหลักธรรมอื่นๆทางพุทธศาสนา เช่น
นอกจากนี้ ปีติยังเป็นหนึ่งในวิปัสสนูกิเลส ๑๐ (อุปกิเลสแห่งวิปัสสนา)
ในคัมภีร์พระอภิธรรม มีการกล่าวถึงปีติในลักษณะที่เป็นเจตสิก (ธรรมชาติที่อาศัยจิตเกิด) เรียกว่า "ปีติเจตสิก" มีลักษณะดังนี้ คือ
ธรรมชาติของปีตินี้ เมื่อเกิดขึ้นกับใครย่อมทำให้ผู้นั้นรู้สึกปลาบปลื้มใจ มีหน้าตาและกายวาจาชื่นบานแจ่มใสเป็นพิเศษ บางทีก็ทำให้รู้สึกซาบซ่านไปทั่วร่างกาย ซึ่งเกิดจากปีติแผ่ซ่านไปทั่วร่างกายนี่เอง และทำให้จิตใจของผู้นั้นแช่มชื่น เข้มแข็ง ไม่รู้สึกเหนื่อยหน่ายต่ออารมณ์
อาการปรากฏของปีตินี้ คือ ทำให้จิตใจฟูอื่มเอิบขึ้นมา
ปีติจะเกิดขึ้นได้นั้น ย่อมต้องอาศัยนามขันธ์ ๓ คือ เวทนาขันธ์ สัญญาขันธ์ และวิญญาณขันธ์ เป็นเหตุใกล้ให้เกิด
เวทนาขันธ์ที่เป็นเหตุใกล้ให้เกิดปีตินั้น ย่อมอาศัยสุขเวทนา เป็นต้น เป็นเหตุให้ปีติเกิด ด้วยเหตุนี้เอง บางทีเราเข้าใจว่า ปีติและสุขเป็นอันเดียวกัน แยกจากกันไม่ได้ แต่ความจริงนั้นปีติกับสุขต่างกัน คือ ปีติเป็นสังขารขันธ์ สุขเป็นเวทนาขันธ์ และเมื่อมีปีติจะต้องมีสุขเสมอแน่นอน แต่ว่าเมื่อมีสุข อาจจะไม่มีปีติด้วยก็ได้
อำเภอหนองม่วง
อำเภอหนองม่วง ตั้งอยู่ในจังหวัดลพบุรี ยกฐานะเป็นกิ่งอำเภอ เมื่อปี พ.ศ. 2533 และเป็นอำเภอในปี พ.ศ. 2539
อำเภอหนองม่วงตั้งอยู่ทางทิศตะวันตกเฉียงเหนือของจังหวัด มีอาณาเขตติดต่อกับเขตการปกครองข้างเคียงดังต่อไปนี้
อำเภอหนองม่วงก่อตั้งโดยแยกพื้นที่บางส่วนออกมาจากอำเภอโคกสำโรง จัดตั้งเป็น กิ่งอำเภอหนองม่วง เมื่อวันที่ 1 เมษายน พ.ศ. 2533 ซึ่งนายนิยม วรปัญญา สมาชิกสภาผู้แทนราษฎร จังหวัดลพบุรี ได้ยื่นกระทู้ในสภาผู้แทนราษฎร และได้รับการยกฐานะเป็น อำเภอหนองม่วง เมื่อปี พ.ศ. 2539 มีผลบังคับใช้ตั่งแต่วันที่ 5 ธันวาคม พ.ศ. 2539
อำเภอหนองม่วงแบ่งเขตการปกครองออกเป็น 6 ตำบล 66หมู่บ้าน
ท้องที่อำเภอหนองม่วงประกอบด้วยองค์กรปกครองส่วนท้องถิ่น 7 แห่ง ได้แก่
อำเภอศรีเทพ
อำเภอศรีเทพ ตั้งอยู่ในจังหวัดเพชรบูรณ์ เป็นอำเภอแรกทางตอนใต้ของจังหวัด เป็นอำเภอที่มีเขตติดต่อกับเขตจังหวัดลพบุรี อยู่ห่างจากกรุงเทพมหานคร 218 กิโลเมตร อำเภอศรีเทพถือว่าเป็นเมืองเก่าแก่ มีประวัติความเป็นมาที่ยาวนาน และยังมีอุทยานประวัติศาสตร์ให้ศึกษา ปัจจุบันศรีเทพได้พัฒนาเรื่อยมาตามลำดับ โดยเฉพาะเมื่อ พ.ศ. 2551 ได้พบแหล่งน้ำมันแห่งใหม่ที่ตำบลนาสนุ่น โดยมีน้ำมันดิบถึง 10,000 บาเรล/วัน และยังมีการขุดพบอุทยานประวัติศาสตร์แห่งใหม่ของอำเภอ
อำเภอศรีเทพตั้งอยู่ทางทิศใต้ของจังหวัด มีอาณาเขตติดต่อกับเขตการปกครองข้างเคียงต่อไปนี้
อำเภอศรีเทพแบ่งเขตการปกครองออกเป็น 7 ตำบล 105 หมู่บ้าน ได้แก่
ท้องที่อำเภอศรีเทพประกอบด้วยองค์กรปกครองส่วนท้องถิ่น 8 แห่ง ได้แก่
อุปกิเลส
อุปกิเลส (อ่านว่า อุปะกิเหลด) แปลว่า "ธรรมชาติที่เข้าไปทำให้ใจเศร้าหมอง", "เครื่องทำให้ใจเศร้าหมอง" หมายถึง สิ่งที่ทำให้ใจเศร้าหมองขุ่นมัวไม่แจ่มใส ทำให้ใจหม่นไหม้ ทำให้ใจเสื่อมทราม กล่าวโดยรวมก็คือสิ่งที่ทำให้ใจสกปรก ไม่สะอาดบริสุทธิ์นั่นเอง
อุปกิเลส แสดงไว้ 16 ประการคือ
อุปกิเลส ทั้ง 16 ประการนี้ แม้ประการใดประการหนึ่งเมื่อเกิดขึ้นในใจแล้วก็จะทำให้ใจสกปรกไม่ผ่องใสทันที และจะส่งผลให้เจ้าของใจหมดความสุขกายสบายใจ เกิดความเร่าร้อน หรือเกิดความฮึกเหิมทะนงตัว เต้นไปตามจังหวะที่อุปกิเลสนั้นๆ บงการให้เป็นไป
นูโว
นูโว เป็นวงดนตรีเล่นตามคลับโดยการรวมตัวของโจ จิรายุส และก้อง สหรัถ ทั้งสองได้มารู้จักกับ จอห์น รัตนเวโรจน์ ปีเตอร์ สุ และใหม่ ที่โรงเรียนศรีวิกรม์ และได้ตั้งวงขึ้น ใช้ชื่อว่า "วงไฮสกูล" จนจบมัธยมศึกษาจึงได้เปลี่ยนชื่อเป็นนูโว นูโวได้ทำเดโมเพลงไปเสนอให้ค่ายเพลงต่างๆ และมีค่ายเพลงจำนวนหนึ่งสนใจร่วมงานด้วย แต่บริษัทแกรมมี่ได้ส่งคนมาดูนูโวเล่นสดที่คลับจึงชิงจับเซ็นสัญญาก่อนวงนูโวออกอัลบั้มชุดแรก เป็นอย่างงี้ตั้งแต่เกิดเลย เมื่อปี พ.ศ. 2531 มีเพลงฮิตอย่าง "ไม่เป็นไรเลย" "บอกอย่างงั้นอย่างงี้เลย" "เป็นอย่างงี้ตั้งแต่เกิดเลย" "คางคกร่าเริงเลย" และ "หลอกกันเล่นเลย" โดยมียอดขายสูงสุดถึงล้านตลับ
ปี พ.ศ. 2533 ได้ออกอัลบั้มชุดที่ 2 บุญคุญปูดำ มีเพลงฮิตอย่าง "บุญคุณปูดำ" "โง่งมงาย" "กวีบทเก่า" และ "สัญชาตญาณบอก"
ปี พ.ศ. 2534 ได้ออกอัลบั้มชุดที่ 3 สุดสุดไปเลย...ซิ มีเพลงฮิตอย่าง "สุดสุดไปเลย" "สัญญาปากเปล่า" "หมดคำถาม" และ "ลืมไปไม่รักกัน" และยังมียอดขายสูงถึงล้านตลับอีกชุด
ปี พ.ศ. 2535 ได้ออกอัลบั้มชุดที่ 4 ออกซิเจน มีเพลงฮิตอย่าง "นิยามรัก" "หลับตา (โต๋)" "ทำได้หรือเปล่า" "สองคนในร่างเดียว" และ "ทนทนเอาหน่อย"
หลังจากนั้นนูโวได้ยุบวงไประยะหนึ่ง จนกระทั่งถึงปี พ.ศ. 2547 นูโวจึงกลับมาออกอัลบั้มชุดที่ 5 ชื่อ Nouveau มีเพลงฮิตอย่าง "เธอบอก...เธอหลอก"
ปี พ.ศ. 2551 นูโวได้ย้ายไปอยู่ค่าย โซนี่ มิวสิค โดยออกอัลบั้มชุด "Now 2.0" และ "6 am" ในปี พ.ศ. 2554
ชื่อนูโว หรือ Nuvo แปลงมาจากคำว่า Nouveau ซึ่งเป็นภาษาฝรั่งเศสหมายความว่า ใหม่ ก่อนหน้านี้ได้ใช้ชื่อว่า วงไฮสกูล แต่พอหลังจากทุกคนจบมัธยมศึกษาจึงได้หาชื่อวงใหม่ โดยโจซึ่งเรียนศิลป์ฝรั่งเศสอยู่ในตอนนั้นได้เปิดพจนานุกรมดูแล้วเจอคำว่า Nouveaux riche ซึ่งแปลว่า เศรษฐีรุ่นใหม่ หรือ ผู้ที่สร้างตัวขึ้นมาเองโดยไม่ได้มาจากมรดก จึงเอาคำนั้นมาตั้งชื่อวงแล้วตัดคำว่า Riche ออก นูโวได้ใช้ชื่อนี้มาจนก่อนออกเทป ซึ่งบริษัทแกรมมี่ให้เขียนเป็น Nuvo แทน เพื่อให้ผู้คนจดจำได้ง่ายขึ้น
ชื่อเพลงที่ขึ้นเป็น ตัวหนา คือเพลงที่มีการทำมิวสิควีดีโอออกมา
- เพลง "คางคกร่าเริงเลย , ปล่อยไปตามลมเลย , ทนเลย (เฉพาะในม้วนวีดีโอ , ดีวีดี) / บอกอย่างงั้นอย่างงี้เลย (เฉพาะเทปคาสเซ็ท) / ถังขยะเลย , คึกคักบ่อยเลย (และเซ็ทเพลงอีกมากมายที่ไม่ได้บรรจุลงในม้วนเทปวีดีโอในยุคนั้น)"
- เพลง "ยิ่งใกล้ยิ่งเจ็บ , เมดเล่ย์ (ทนเลย , สุดสุดไปเลย , หน่วยกล้าอาย , ทารุณ) และร่วมเล่นเพลง กดดัน ให้แอม เสาวลักษณ์"
- เพลง "ไม่เป็นไรเลย , หมดคำถาม , กลับคำเสีย และ ลืมไปไม่รักกัน "
- เพลง "สัญชาตญาณบอก , คางคกร่าเริงเลย , หลอกกันเล่นเลย , ลึกสุดใจ , ไม่เป็นไรเลย , ลืมไปไม่รักกัน , สุดสุดไปเลย และร่วมเล่นเพลง สุดฤทธิ์สุดเดช ให้ใหม่ เจริญปุระ"
หมายเหตุ : คอนเสิร์ตที่มีรายชื่อเพลงต่อท้ายด้านล่างคือการบันทึกจากคอนเสิร์ตที่ทำบันทึกการแสดงสดออกมาในภายหลัง
นักวิจัยหลังปริญญาเอก
นักวิจัยหลังปริญญาเอก หรือ โพสต์-ด็อก (post-doc ย่อมาจาก postdoctoral appointment) เป็นตำแหน่งงานทางด้านงานวิจัยให้กับทางมหาวิทยาลัยภายหลังจากบุคคลที่จบการศึกษาในระดับปริญญาเอก โดยทั่วไปช่วงระยะเวลาในการทำงานจะแตกต่างกันขึ้นอยู่กับลักษณะของตัวงาน ตั้งแต่ 6 เดือนจนถึง 5 ปี โดยส่วนใหญ่ตำแหน่งโพสต์-ด็อก จะมีให้กับนักศึกษาในด้านวิทยาศาสาตร์ ถึงแม้ว่าในสาขาอื่นเช่น วิศวกรรม จะมีบ้างก็ตาม เงินเดือนของตำแหน่งโพสต์-ด๊อก เมื่อเปรียบเทียบกับตำแหน่งอื่นในอุตสาหกรรมเดียวกันจะน้อยกว่า แต่โอกาสของตำแหน่งนี้จะเปิดกว้างกว่าเมื่อเปรียบเทียบในเชิงวิชาการ
ตำแหน่งนักวิจัยหลังปริญญาเอกมีความแตกต่างกับผู้ช่วยวิจัยหรือเจ้าหน้าที่วิจัย คือ โดยปกติแล้วจะต้องได้รับปริญญาเอกมาก่อน หรือมีประสบงานในสถาบันวิทยาศาสตร์หรือวงการอุตสาหกรรมที่เทียบเท่ากับปริญญาเอก ในบางกรณี นักวิจัยหลังปริญญาเอกอาจจะต้องจัดการเรียนการสอน ตำแหน่งของนักวิจัยหลังปริญญาจะมีความแตกต่างกันไปตามประเทศและสถานศึกษา ในบางครั้ง อาจมีโอกาสได้เลื่อนตำแหน่ง แต่โดยส่วนใหญ่แล้วจะเป็นตำแหน่งชั่วคราว
สนิม
สนิม เกิดจากการทำปฏิกิริยากันระหว่าง ออกซิเจนและธาตุเหล็ก เกิดเป็นรอยของการเกิดการผุกร่อน เป็น Corrosion ประเภทหนึ่งซึ่งมักเกิดกับโลหะจำพวกเหล็ก
เป็นปฏิกิริยาที่พบเห็นได้ง่ายๆ กับสิ่งก่อสร้างต่าง ๆ ที่มีเหล็กเป็นองค์ประกอบ แต่เป็นปฏิกิริยาที่เกิดขึ้นอย่างช้าๆ อาจจะกินเวลายาวนาน เกิดขึ้นเมื่อมีเหล็กสัมผัสกับน้ำและความชื้น โดยจะค่อย ๆ สึกกร่อน กลายเป็นเหล็กออกไซด์ มีชื่อทางเคมีว่า ไฮเดรตเฟอริกออกไซด์ หรือที่เรารู้จักกันว่า สนิมเหล็ก (Fe2O3.XH2O3) มีลักษณะเป็นคราบสีแดง ซึ่งไม่สามารถเกาะอยู่บนผิวของเหล็กได้อย่างเหนียวแน่น สามารถหลุดออกออกไปได้ง่าย ทำให้เนื้อเหล็กที่อยู่ชั้นในสามารถเกิดสนิมต่อจนกระทั่งหมดทั้งชิ้น กระบวนการเกิดสนิมค่อนข้างซับซ้อน โดยมีปัจจัยคือ น้ำและออกซิเจน ซึ่งมีอยู่ทั่วไปในบรรยกาศโลก เหล็กจะเกิดสนิมเร็วขึ้นในบางสภาวะ เช่น สภาวะที่เป็นกรด ตามชายทะเลที่ไอเกลือเข้มข้น เป็นต้น
1) ใช้วิธีการการเคลือบผิวเหล็ก เพื่อป้องกันไม่ให้เนื้อเหล็กสัมผัสกับน้ำและอากาศโดยตรง เช่น การทาสี การชุบโลหะ อาทิ ดีบุก สังกะสี วิธีนี้มักใช้งานขนาดเล็กหรือกลาง ข้อเสียของวิธีนี้คือ ผิวเคลือบชนิดนี้ สามารถหลุดออกได้ง่าย ทั้งกายภาพและเคมี และผิวเคลือบบางชนิดยังเร่งให้เกิดสนิมเร็วขึ้น เช่น ดีบุก เป็นต้น
2) ใช้วิธีทำให้เป็นเหล็กกล้าไร้สนิม (Stainless steel) โดยการเติมธาตุอื่นๆที่สามารถทำให้เกิดชั้นฟิล์มบางๆขึ้นที่ผิวเหล็ก เช่น โครเมียม นิกเกิล ธาตุเหล่านี้จะสามารถสามารถสร้างฟิล์มบางๆที่ติดแน่นบนผิวเหล็ก ช่วยป้องกันไม่ให้เนื้อเหล็กสัมผัสกับบรรยากาศโดยตรง ผิวเคลือบชนิดนี้นี้มีความคงทนทั้งทางกายภาพและเคมี เหล็กกล้าไร้สนิมมีหลายเกรด แต่ละเกรดก็จะส่วนผสมที่ต่างกันออกไป ขึ้นอยู่กับความต้องการในการใช้งานแต่ละประเภท
3) วิธีการป้องกันแบบแคโทดิก โดยใช้โลหะกันกร่อน ผูกติดกับชิ้นงานที่ต้องการไม่ให้เกิดสนิม โลหะที่นิยมใช้เป็นโลหะกันกร่อน เช่น แมกนีเซียม สังกะสี อะลูมีเนียมที่ทำการขัดผิวออกแล้ว
4) ใช้วิธีการใช้กระแสไฟฟ้าเพื่อให้เหล็กมีศักย์ไฟฟ้าสูงกว่าบริเวณใกล้เคียง (อังกฤษ: Impressed Current) ซึ่งจะทำให้เหล็กไม่เกิดการสูญเสียอิเล็กตรอนและกลายเป็นสนิม วิธีนี้สามารถป้องกันการเกิดสนิมได้ทุกสภาพแวดล้อม แตมีค่าใช้จ่ายที่วสูง และต้องอาศัยแหล่งกำเนิดกระแสไฟฟ้าซึ่งไม่สะดวกกบการโยกย้ายไปมา จึงเหมาะสมกับโครงสร้างใหญ่ๆ ที่ต้องใช้งานในสภาพแวดล้อมที่เสี่ยงต่อการเกิดสนิมอย่างรุนแรง เช่น ท่อที่ฝังอยู่ใต้ดิน ท่อส่งน้ำมันใต้ทะเล เป็นต้น
นีลส์ บอร์
นีลส์ โบร์ (Niels Hendrik David Bohr – 7 ตุลาคม พ.ศ. 2428-18 พฤศจิกายน พ.ศ. 2505) นักฟิสิกส์ชาวเดนมาร์ก และ ศาสตราจารย์แห่งมหาวิทยาลัยโคเปนเฮเกน เกิดที่กรุงโคเปนเฮเกน จบการศึกษาจากมหาวิทยาลัยโคเปนเฮเกนระดับปริญญาเอก แล้วจึงได้ไปทำงานที่ประเทศอังกฤษ ที่เมืองเคมบริดจ์ และแมนเชสเตอร์ ต่อมาได้ดำรงตำแหน่งผู้อำนวยการสถาบันฟิสิกส์ทฤษฎีที่โคเปนเฮเกนตั้งแต่ปี พ.ศ. 2463 จนถึงแก่กรรม นีลส์ โบร์ ได้ขยายต่อยอดทฤษฎีโครงสร้างอะตอมให้ก้าวหน้าไปเป็นอันมาก จากการให้การอธิบายสเปกตรัมของไฮโดรเจน โดยวิธีสร้างแบบจำลองไฮโดรเจนและทฤษฎีควอนตัม (พ.ศ. 2456)
ในช่วงสงครามโลกครั้งที่ 2 บอร์ได้ไปช่วยโครงการวิจัยระเบิดปรมาณูที่ สหรัฐอเมริกาและกลับโคเปนเฮเกนเมื่อสิ้นสงครามในปี พ.ศ. 2488, นีลส์ โบร์ เป็นผู้ก่อตั้งและเป็นผู้อำนวยการสถาบันฟิสิกทฤษฎีที่โคเปนเฮเกน ได้รับรางวัลโนเบลสาขาฟิสิกส์เมื่อ พ.ศ. 2465
แหล่งข้อมูลอื่นๆ 
ประวัติ Niels Bohr
แกรมมี่ (แก้ความกำกวม)
แกรมมี่ สามารถหมายถึง
ยูทูบ
ยูทูบ ตามสำเนียงอเมริกัน หรือ ยูทิวบ์ ตามสำเนียงบริเตน (; ) เป็นเว็บไซต์เผยแพร่วิดีโอโดยมีสำนักงานอยู่ที่แซนบรูโน แคลิฟอร์เนีย สหรัฐอเมริกา เว็ปไซต์ดังกล่าวถูกสร้างขึ้นมาจากอดีตพนักงาน 3 คนในบริษัทเพย์แพล อันประกอบด้วยแชด เฮอร์ลีย์ สตีฟ เชน และยาวีด คาริม ในเดือนกุมภาพันธ์ 2548 ในเดือนพฤศจิกายน 2549 ยูทูบถูกกูเกิลซื้อไปในราคา 1.65 พันล้านเหรียญสหรัฐ ยูทูบเป็นหนึ่งในบริษัทย่อยของกูเกิล เว็บไซต์ยังสามารถให้ผู้ใช้งานสามารถอัปโหลด ดู หรือแบ่งปันวิดีโอได้
ยูทูบใช้งานโดยแสดงผลภาพวิดีโอในลักษณะของ Adobe Flash และใช้การถอดรหัสแบบ Sorenson Spark H.263 แฟลชเป็นโปรแกรมเสริมที่ต้องติดตั้งเพิ่มสำหรับเว็บเบราว์เซอร์ทั่วไป โดยแสดงผลที่ขนาดความกว้างและสูง 320 และ 240 พิกเซล ที่ 25 เฟรมต่อวินาที โดยมีการส่งข้อมูลสูงสุดที่ 300 กิโลบิตต่อวินาที ซึ่งการแสดงผลสามารถดูได้ที่ขนาดปกติ หรือขนาดที่แสดงผลเต็มจอ
ยูทูบแปลงไฟล์วิดีโอเป็นไฟล์ในลักษณะแฟลชวิดีโอ ในนามสกุล .FLV ภายหลังจากผู้ใช้ได้อัปโหลดเข้าไป ไม่ว่าผู้อัปโหลดจะโหลดในลักษณะ .WMV .AVI .MOV .3GP MPEG หรือ .MP4
ไฟล์ในยูทูบเก็บในลักษณะสตรีมไฟล์MP3 โดยมีการเข้ารหัสแบบโมโนที่ 65 กิโลบิต/วินาที ที่ 22050 เฮิรตซ์ อย่างไรก็ตามยูทูบสามารถเก็บไฟล์เสียงในลักษณะสเตอริโอได้หากมีการแปลงเป็นไฟล์ FLV ก่อนที่ทำการอัปโหลด
วิดีโอในยูทูบสามารถดูได้ผ่านเว็บไซต์ยูทูบโดยตรงผ่านซอฟต์แวร์แฟลชที่กล่าวมา ดูได้ผ่านคอมพิวเตอร์, สมาร์ตโฟน หรือแท็บเล็ตที่มีการเชื่อมต่ออินเทอร์เน็ตได้ ซึ่งนอกจากนี้ยูทูบสามารถดูได้จากเว็บไซต์ทั่วไปที่มีการนำรหัสไปใส่เชื่อมโยงกลับมาที่เว็บยูทูบเอง เห็นได้ตามกระดานสนทนา บล็อก หรือเว็บไซต์ต่าง ๆ
นอกจากนี้สามารถบันทึกไฟล์ยูทูบเก็บไว้ในเครื่องของตนเองได้โดยใช้งานซอฟต์แวร์ของบริษัทอื่น เช่น Keepvid หรือผ่านสคริปต์จาก Greasemonkey โดยจะมีไฟล์เป็นนามสกุล .flv
โดยมีความละเอียดแตกต่างกันไป โดยมีความละเอียดเริ่มต้นที่ 144P ถึง 480P และในความละเอียด HD ที่ 720P ถึง 4K ที่ 2160P
กลุ่มมุสลิมได้ตั้งเว็บไซต์คล้ายกับยูทูบชื่อ Aqsatube และเปลี่ยนเป็นชื่ออีกครั้งเป็น tubezik โดยคลิปส่วนมากนั้น เชื่อว่าเป็นฝีมือของกลุ่มฮามาสในฉนวนกาซา เนื้อหาส่วนใหญ่เป็นคำปราศรัยของมือระเบิดพลีชีพก่อนทำการก่อการร้าย
ผู้ใช้ในประเทศไทยได้ถูกปิดกั้นการเข้าถึงเว็บไซต์ยูทูบ ตั้งแต่คืนวันที่ 3 เมษายน พ.ศ. 2550 หลังจากสิทธิชัย โภไคยอุดม รัฐมนตรีว่าการกระทรวงเทคโนโลยีสารสนเทศและการสื่อสารในขณะนั้น พยายามขอความร่วมมือหลายครั้ง ให้กูเกิลนำคลิปวิดีโอตัดต่อพระบรมฉายาลักษณ์ที่หมิ่นพระบรมเดชานุภาพออก แต่ถูกปฏิเสธโดยได้ให้เหตุผลว่าคลิปวิดีโออื่นที่โจมตีประธานาธิบดีจอร์จ ดับเบิลยู. บุช รุนแรงมากกว่านี้ ยังให้อยู่ได้ ซึ่งคลิปวิดีโอดังกล่าว อัปโหลดโดยผู้ใช้ชื่อ paddidda เมื่อวันที่ 29 มีนาคม พ.ศ. 2550 มีผู้ชมไปแล้ว มากกว่า 16,000 ครั้ง และมีมากกว่า 500 ความคิดเห็นด้วยกัน หลังจากที่ได้มีการออกข่าว จำนวนผู้ชมไปขึ้นไปถึงกว่า 66,553 ครั้งก่อนที่คลิปวิดีโอดังกล่าวจะถูกย้ายออกจากระบบ แม้ว่าคลิปวิดีโอได้ถูกเอาออกไปแล้ว แต่เว็บไซต์ยังคงถูกบล็อกต่อไป โดยนายสิทธิชัย โภไคยอุดมได้ให้เหตุผลว่ายังมีภาพตัดต่อพระบรมฉายาลักษณ์คงเหลืออยู่ และต้องการให้เอาออกทั้งหมด
ในวันที่ 30 สิงหาคม พ.ศ. 2550 ได้มีการยกเลิกการบล็อกเว็บไซต์ยูทูบ จนสามารถใช้งานได้ตามปกติแล้ว หลังจากที่ยูทูบตกลงที่จะบล็อกวิดีโอที่มีการหมิ่นประมาทในไทยต่าง ๆ
อเล็กซา
อเล็กซาอินเทอร์เน็ต (Alexa Internet) เป็นเว็บไซต์ที่แสดงข้อมูลสถิติของแหล่งข้อมูลอื่นและจัดอันดับเว็บไซต์คนนิยม ปัจจุบันเป็นส่วนหนึ่งของ แอมะซอน.คอม ก่อตั้งเมื่อปี พ.ศ. 2539 โดย บรูว์สเตอร์ เคล และ บรูซ กิลเลียต และสนับสนุนโดย เจคอบ ซาฟรา โดยจะให้เป็นเว็บในเชิงพาณิชย์ของ Archive.org ในปี พ.ศ. 2542 แอมะซอนได้ซื้ออเล็กซาเป็นจำนวนหุ้นในมูลค่า 250 ล้านดอลลาร์สหรัฐ
อเล็กซาแตกต่างจากเว็บอื่น โดยจัดอันดับเว็บไซต์ผ่านตามความสัมพันธ์ของเว็บไซต์ผ่านทางบอตและเครื่องมือต่างๆ โดยเจ้าของเว็บไซต์ไม่จำเป็นต้องติดตั้งโปรแกรมเสริมเพื่อส่งข้อมูลให้อันดับเว็บที่ผู้ใช้งานในประเทศไทยเข้าเว็บไซต์ ซึ่งรวมถึงเว็บไซต์ในเมืองไทยเองและในต่างประเทศ โดยเก็บข้อมูลผ่านบอตและความสัมพันธ์ในระบบอเล็กซา ซึ่งแตกต่างจากการจัดอันดับของทรูฮิตส์(เนคเทค) ที่เจ้าของเว็บไซต์ต้องติดตั้งโปรแกรมเสิรมเข้าสู่เว็บ และให้ส่งข้อมูลไปเก็บในเซิร์ฟเวอร์ของเนคเทคเอง ซึ่งเน้นในการเก็บข้อมูลเฉพาะเว็บที่สนใจในโครงการเป็นหลัก อันดับต่างๆ จากเว็บอเล็กซา 10 อันดับแรกได้แก่
สหพันธ์พิทักษ์เด็ก
สหพันธ์พิทักษ์เด็ก () เป็นองค์การอิสระ สำหรับช่วยเหลือเด็กในสหรัฐอเมริกาและที่อื่นทั่วโลก และเป็นสมาชิกขององค์การ Children Alliance ซึ่งมีสมาชิกกว่า 100 ประเทศทั่วโลก ก่อตั้งในปี พ.ศ. 2475 (ค.ศ. 1932) ที่นครนิวยอร์กในรัฐนิวยอร์ก และในปัจจุบันสหพันธ์พิทักษ์เด็กตั้งอยู่ที่เมือง เวสต์พอร์ต ในรัฐคอนเนตทิคัต สหรัฐอเมริกา
วันที่ 1 พฤษภาคมของทุกปี ทางสหพันธ์กำหนดให้เป็นวันพิทักษ์เด็ก
สุเชาวน์ พลอยชุม
สุเชาวน์ พลอยชุม เป็นรองศาสตราจารย์และอดีตผู้อำนวยการสถาบันภาษาศาสตร์และวัฒนธรรมราชนครินทร์ มหาวิทยาลัยเกษตรศาสตร์ ที่มีผลงานการเขียนและการวิจัยทางด้านพระพุทธศาสนาในประเทศไทยมากที่สุดท่านหนึ่งของประเทศในปัจจุบัน อ. สุเชาวน์เป็นชาวจังหวัดราชบุรี เคยบวชเป็นพระภิกษุและจำพรรษาที่วัดบวรนิเวศวิหาร เป็นศิษย์ใกล้ชิดท่านหนึ่งของเจ้าพระคุณสมเด็จพระญาณสังวร สมเด็จพระสังฆราช สกลมหาสังฆปริณายก และเคยปฏิบัติงานในฐานะเลขานุการส่วนพระองค์ของเจ้าประคุณสมเด็จตั้งแต่ยังทรงสมณศักดิ์ที่ พระสาสนโสภณ มาเป็นระยะเวลานานก่อนจะลาสิกขาอาจารย์สุเชาวน์ พลอยชุมผลิตงานวิชาการทางพระพุทธศาสนาออกมามาก โดยเฉพาะเรื่องราวพระพุทธศาสนาในประเทศไทย อาจารย์เขียนมากเป็นพิเศษ จึงมีความชำนาญทางนี้มากเป็นพิเศษ และที่เน้นจนโดดเด่นก็คือพระพุทธศาสนาในสมัยรัตนโกสินทร์, จริยศาสตร์และปรัชญาทางพระพุทธศาสนา, สุนทรียศาสตร์ในพุทธศาสตร์, พระพุทธศาสนาในอินเดีย
อาจารย์สุเชาวน์ พลอยชุมเป็นศิษย์อาจารย์ สุชีพ ปุญญานุภาพ ท่านหนึ่งที่มีความแตกฉานในพระไตรปิฎกมาก และเป็นเจ้าของโครงการพระไตรปิฎกศึกษาสำหรับประชาชน ซึ่งเป็นโครงการที่มุ่งถ่ายทอดความรู้ในพระไตรปิฎกไปสู่สาธารณชนทั่วไปและประสบความสำเร็จดีมาก ผู้สนใจจะเข้าอบรมตามโครงการนี้เพื่อให้เข้าถึงเนื้อหาพระไตรปิฎกอย่างเป็นระบบ และโครงการพุทธศาสนศึกษาสำหรับประชาชน เพื่อการเรียนรู้สิ่งที่ชาวพุทธควรรู้ ติดต่อได้ที่สถาบันภาษาศาสตร์และวัฒนธรรมศึกษาราชนครินทร์ มหาวิทยาลัยเกษตรศาสตร์ โครงการอบรมดังกล่าวจัดแบ่งเป็นหลักสูตรระยะสั้น 3 ภาค ประกอบด้วย
โครงการพระไตรปิฎกศึกษาสำหรับประชาชน เนื้อหาบรรยายมี 3 ภาค
แต่ละภาคใช้เวลาบรรยาย 30 ชั่วโมง เรียนทุกวันจันทร์และวันอังคารเวลา 17.00 - 19.00 น.
โครงการพุทธศาสนศึกษาสำหรับประชาชน เพื่อการเรียนรู้สิ่งที่ชาวพุทธควรรู้ เนื้อหาบรรยายมี 3 ภาค
แต่ละภาคใช้เวลาบรรยาย 30 ชั่วโมง เรียนทุกวันพฤหัสบดี เวลา 15.30 - 18.00 น.และวันเสาร์ เวลา 09.00 -12.00 น.
สอบถามรายละเอียดเพิ่มเติมได้ที่สถาบันภาษาศาสตร์และวัฒนธรรมศึกษาราชนครินทร์ อาคารศูนย์เรียนรวม 2 ชั้นล่าง มหาวิทยาลัยเกษตรศาสตร์ 
โทร.0-2942-8788-9อาจารย์สุเชาวน์มีผลงานทางวิชาการ ทั้งบทความและงานวิจัยเป็นจำนวนมาก หลายเล่มเป็นการรวบรวมเรียบเรียงโดยมอบให้มูลนิธิมหามกุฏราชวิทยาลัยหรือวัดบวรนิเวศวิหาร จัดพิมพ์โดยระบุชื่อและไม่ได้ระบุชื่อผู้รวบรวม อาทิ
หนังสือของรศ.สุเชาวน์ พลอยชุม ส่วนใหญ่จัดพิมพ์โดยมูลนิธิมหามกุฏราชวิทยาลัย ในพระบรมราชูปถัมภ์
สำนักงานแม่กองธรรมสนามหลวง
สำนักงานแม่กองธรรมสนามหลวง () คู่กับสำนักงานแม่กองบาลีสนามหลวงของคณะสงฆ์ไทย เป็นหน่วยงานภายใต้การดูแลของมหาเถรสมาคมซึ่งอยู่ในความอุปถัมภ์ของรัฐบาลไทย มีหน้าที่หลักคือดำเนินการจัดการเรียนการสอนหลักสูตรนักธรรมและธรรมศึกษา ชั้นตรี โท เอกของชาติ และจัดให้มีการสอบไล่วัดผลประจำปีตามหลักสูตรนักธรรมและธรรมศึกษาที่เปิดสอนไปทั่วราชอาณาจักรไทยและต่างประเทศ
การสอบธรรมและธรรมศึกษาในสนามหลวง หมายถึง การสอบไล่เพื่อวัดผลธรรมและธรรมศึกษาเพื่อเลื่อนชั้นประจำปีของชาติ พระสงฆ์เจ้าหน้าที่ในสังกัดสำนักงานแม่กองธรรมสนามหลวงมีหน้าที่วางแผน, ประเมินและดำเนินการเพื่อให้การศึกษาของสงฆ์ตามหลักสูตรนักธรรมและธรรมศึกษาของชาติมีประสิทธิภาพและคุณภาพ
สำนักงานแม่กองธรรมสนามหลวง ตั้งอยู่หน้าวัดบวรนิเวศราชวรวิหาร เขตพระนคร กรุงเทพมหานคร
เกมกลคนอัจฉริยะ
ยูกิโอ (); ( "ราชาแห่งเกม") เป็นการ์ตูนญี่ปุ่นแนวต่อสู้โดยการใช้ "การ์ดเกม" เป็นหลักยอดนิยมแถบประเทศอุซเบกิสสถาน ผลงานของ คะซุกิ ทะกะฮาชิ () ลงตีพิมพ์ในนิตยสาร โชเน็นจัมป์รายสัปดาห์ ส่วนในประเทศไทย ลงตีพิมพ์ในซีคิดส์ ฉบับรวมเล่มมีทั้งหมด 38 เล่ม ปัจจุบันมีภาคต่อถึงรวมทั้งหมด 6 ภาคโดยได้ถูกแบ่งเป็นซีรีส์ต่างๆดังนี้
ย้อนในสมัยอียิปต์โบราณเกมที่เรียกกันว่า"เกมแห่งความมืด"เกมที่ใช้เพื่อทำนายอนาคตแต่ว่ามีเด็กหนุ่มคนหนึ่งสามารถแก้ปริศนาของตัวต่อพันปีได้ เขาจึงได้ในเป็นผู้สืบทอดแสงสว่างและความมืดและได้รับขนานนามว่า"ยูกิโอ"
ยูกิโอ ภาคอนิเมะนั้นแบ่งออกเป็น 2 ภาค อันได้แก่
ยูกิโอ เกมกลคนอัจฉริยะ
ยูกิโอ ดูเอลมอนสเตอร์
เป็นแถวหรือบล็อกในสนามที่กำหนดให้ลง
ช่วงเวลาที่ต้องทำในเวลาเล่นการ์ดตามลำดับ
เวท/กับดักเพื่อใช้ในเวลาอื่น ต่อจากสแตนบายเฟส
องค์ประกอบของการ์ดมอนสเตอร์
หมวดหมู่ของการ์ดเพื่อใช้งานที่แตกต่างกัน
เป็นการใช้การ์ดที่ไม่ใช่มอนสเตอร์ช่วยในการแข่งขัน โดยมีหลายแบบดังนี้
เป็นการ์ดที่เหมือนกับการ์ดเวท เพียงแต่การ์ดมีสีม่วงอ่อนและหมวดหมู่ต่างกัน
สงครามกลางเมือง
สงครามกลางเมือง () เป็นสงครามภายในกลุ่มคนที่มีวัฒนธรรม, สัญชาติ หรือสังคมแบบเดียวกัน โดยมีจุดประสงค์เพื่อแย่งชิงอำนาจหรือดินแดน สงครามกลางเมืองอาจนับเป็นการปฏิวัติ (Revolution) ได้ในกรณีที่เกิดการเปลี่ยนแปลงทางสังคมครั้งใหญ่ภายในสังคมนั้นหลังจากสิ้นสุดสงคราม นักประวัติศาสตร์บางกลุ่มยังได้นับรวมเอาการจลาจล (Insurgency) เป็นสงครามกลางเมืองประเภทหนึ่งด้วยถ้ามีการสู้รบระหว่างกองทัพอย่างเต็มรูปแบบ ปัจจุบันความแตกต่างระหว่าง "สงครามกลางเมือง", "การปฏิวัติ" และ "การจลาจล" นั้นไม่ชัดเจนนัก ขึ้นอยู่กับบริบทในการใช้งาน
สงครามกลางเมืองที่สำคัญ
อิสตันบูล
อิสตันบูล (ตุรกี: İstanbul) เดิมชื่อ คอนสแตนติโนเปิล เป็นเมืองที่มีประชากรมากที่สุดในประเทศตุรกี ตั้งอยู่บริเวณช่องแคบบอสฟอรัส ซึ่งทำให้อิสตันบูลเป็นเมืองสำคัญเพียงเมืองเดียวในโลก ที่ตั้งอยู่ใน 2 ทวีป คือ ทวีปยุโรป (ฝั่ง Thrace ของบอสฟอรัส) และทวีปเอเชีย (ฝั่งอานาโตเลีย)
ข้อมูลปี 2007 จังหวัดอิสตันบูลมีประชากรประมาณ 11,372,613 คน
ในอดีต อิสตันบูลเป็นเมืองสำคัญของชนเผ่าจำนวนมากในบริเวณนั้น จึงส่งผลให้อิสตันบูลมีชื่อเรียกแตกต่างกันออกไป เช่น ไบแซนไทน์, คอนสแตนติโนเปิล, สแตมโบล, อิสลามบูลเป็นต้น
คำว่า อิสตันบูล มาจากภาษากรีก แปลว่า "ในเมือง" หรือ "ของเมือง"
เมืองไบแซนเทียม (Byzantium) สร้างโดยชาวกรีกเมื่อ 667 ปีก่อนคริสตกาล โดยตั้งชื่อตามกษัตริย์ Byzas เมืองไบแซนเทียมถูกครอบครองและทำลายโดยจักรวรรดิโรมัน เมื่อปี พ.ศ. 739 (ค.ศ. 196) จากนั้นโรมันได้สร้างไบแซนเทียมขึ้นมาใหม่อีกครั้งในยุคของจักรพรรดิเซ็ปติมัส เซเวอรัส
จักรพรรดิคอนสแตนตินมหาราชแห่งจักรวรรดิโรมันได้ย้ายมาสร้างกรุง"โรมใหม่" (Nova Roma) ที่ไบแซนเทียม แต่คนส่วนมากมักนิยมเรียกว่าเมือง "คอนสแตนติโนเปิล" มากกว่า ในภายหลังจักรวรรดิโรมันตะวันออกที่มีเมืองหลวงคือคอนสแตนติโนเปิลมักถูกเรียกว่า "จักรวรรดิไบแซนไทน์" คอนสแตนติโนเปิลเป็นเมืองที่ใหญ่ที่สุดในยุโรปยุคนั้น หลังสงครามครูเสดครั้งที่ 4 คอนสแตนติโนเปิลถูกยึดและเผาทำลาย ก่อนจะถูกยึดกลับคืนได้ในภายหลัง
หลังจากล่มสลายของกรุงโรมและจักรวรรดิโรมันตะวันตก คอนสแตนติโนเปิลกลายเป็นเมืองหลวงเพียงแห่งเดียวของจักรวรรดิไบแซนไทน์ และเป็นศูนย์กลางของศาสนาคริสต์ นิกายอีสเทิร์นออโธด็อกซ์ โดยมีสิ่งก่อสร้างขนาดใหญ่อย่างเช่น โบสถ์ฮาเจีย โซเฟีย เป็นต้น
ในปี พ.ศ. 1996 (ค.ศ. 1453) สุลต่านเมห์เหม็ดที่2แห่งจักรวรรดิออตโตมัน ได้บุกยึดกรุงคอนสแตนติโนเปิล ตัวเมืองได้รับการฟื้นฟูขึ้นมาใหม่อีกครั้งใต้อิทธิพลของวัฒนธรรมแบบมุสลิม ชื่อของเมืองเปลี่ยนเป็นอิสตันบูล ในสมัยของจักรวรรดิออตโตมัน เมืองอิสตันบูลได้เจริญรุ่งเรืองขึ้นเป็นอย่างมาก
เมื่อสาธารณรัฐตุรกีถูกก่อตั้งขึ้นใน พ.ศ. 2466 (ค.ศ. 1923) เมืองหลวงของประเทศย้ายจากอิสตันบูลไปที่เมืองอังการา นับระยะเวลาที่อิสตันบูลเป็นเมืองหลวงทั้งสิ้น 1,610 ปี
วศิน อินทสระ
วศิน อินทสระ (17 กันยายน พ.ศ. 2477 —) เป็นนักเขียนนวนิยายอิงธรรมะ คอลัมนิสต์และนักปาฐกถาธรรมที่มีชื่อเสียงที่สุดคนหนึ่งในวงการพระพุทธศาสนา เป็นศิษย์อาจารย์ สุชีพ ปุญญานุภาพ อีกคนที่โด่งดังมาจากการเขียนนวนิยายอิงธรรมะ นวนิยายอิงธรรมะของท่านหลายเล่มได้รับการจัดทำเป็นภาพยนตร์วิดีโอเพื่อจัดจำหน่าย อาทิ พ่อผมเป็นมหา
วศิน อินทสระ เกิดเมื่อวันที่ 17 กันยายน พ.ศ. 2477 ที่หมู่บ้านท่าศาลา อำเภอรัตตภูมิ จังหวัดสงขลา ได้บวชเป็นสามเณรเมื่ออายุ 13 ปี ที่วัดบุปผาราม เขตธนบุรี กรุงเทพมหานคร เมื่อพ.ศ. 2490 และได้อุปสมบทเป็นภิกษุเมื่อ พ.ศ.2497 จนกระทั่งลาสิกขา เมื่อวันที่ 24 มกราคม พ.ศ. 2507 รวมเวลา 10 ปี
อาจารย์วศิน อินทสระผลิตหนังสือธรรมะ ออกวางขายตามท้องตลาดเป็นจำนวนมาก อาทิ
บริเวณกระทบร้อน
บริเวณกระทบร้อน (Heat Affected Zone, HAZ) เป็นบริเวณที่อยู่ใกล้แนวรอยเชื่อม ซึ่งมีอุณหภูมิสูงมากขณะทำการเชื่อม แต่มีอุณหภูมิไม่สูงเพียงพอที่จะเกิดการหลอมละลายเป็นเนื้อรอยเชื่อม บริเวณนี้จะได้รับความร้อนสูงมากขณะเชื่อมและจะเกิดการเย็นตัวอย่างรวดเร็ว โดยเฉพาะชิ้นงานที่มีพื้นที่หน้าตัดมาก หรือมีความหนาของชิ้นงานมาก จากการเย็นตัวที่รวดเร็วทำให้บริเวณ HAZ มีโครงสร้างที่แข็ง,เปราะ และมีความต้านทานต่อการแตกร้าวได้ต่ำ HAZ จึงเป็ฯบริเวณที่มีโอกาสเกิดความเสียหายได้มาก เช่นการเกิด Weld declay หรือ การเกิด Inter Granular Corrosion
ธรรมจักษุ
นิตยสารธรรมจักษุ เป็นนิตยสารทางพระพุทธศาสนาเล่มแรกของไทย โดยออกตีพิมพ์ครั้งแรกสุดเมื่อเดือนตุลาคม 2437 โดยการบุกเบิกของสมเด็จพระมหาสมณเจ้า กรมพระยาวชิรญาณวโรรส พระองค์ได้ทรงพยายามแปลพระสูตรต่างๆ ในพระไตรปิฎกที่ยังไม่เคยมีผู้ใดแปลมาก่อนมาเป็นภาษาไทย แล้วทยอยนำลงในนิตยสารธรรมจักษุ ในเวลาเดียวกัน ก็มีการอธิบายธรรมให้สอดคล้องกับยุคสมัยที่เปลี่ยนไปด้วย ทำให้นิตยสารธรรมจักษุกลายเป็นนิตยสารทางพระพุทธศาสนาเล่มแรกที่ไม่เพียงแต่จะนำเสนอเนื้อหาสาระทางพระพุทธศาสนาจากพระไตรปิฎก ซึ่งเดิมนั้น มีอยู่ในใบลาน เป็นภาษาบาลีเท่านั้น ยังเป็นนิตยสารทางพระพุทธศาสนาเล่มแรกที่กระตุ้นให้เกิดการประยุกต์หลัก พุทธธรรม มาใช้ให้เกิดประโยชน์แก่สังคมร่วมสมัยอย่างกว้างขวางด้วย
สำนักงานกองบรรณาธิการนิตยสารธรรมจักษุ ตึกแผนกผลประโยชน์ มูลนิธิมหามกุฏราชวิทยาลัย เขตพระนคร กรุงเทพมหานคร
รายชื่อคณะและวิทยาลัยแพทยศาสตร์ในประเทศไทย
รายชื่อสถาบันอุดมศึกษาในประเทศไทย ที่เปิดสอนวิชาแพทยศาสตร์ เป็นสาขาของวิทยาศาสตร์สุขภาพที่เกี่ยวข้องกับการดูแลสุขภาพและเยียวยารักษาโรคหรืออาการเจ็บป่วย
การแข่งขันจักรยานชิงแชมป์โลก
การแข่งขันจักรยานชิงแชมป์โลก () เป็นการแข่งขันจักรยานประเภทวันเดียวจบ ที่จัดการแข่งขันโดยสหพันธ์จักรยานนานาชาติ (Union Cycliste Internationale - UCI) จัดขึ้นครั้งแรกเมื่อ ค.ศ. 1927 ที่เยอรมนี และหมุนเวียนไปตามเมืองต่างๆทั่วยุโรป การแข่งขันจะจัดเมื่อสิ้นสุดฤดูกาลแข่งขันในแต่ละปี มักจะจัดหลังจบรายการวูเอลตา อา เอสปันญา ในเดือนกันยายน
ผู้ชนะการแข่งขันรายการนี้ จะได้รับการยกย่องว่าเป็น แชมป์โลก และมีสิทธิ์สวม "เสื้อสีรุ้ง" (rainbow jersey) ในการแข่งขันรายการอื่นๆ โดยแบ่งประเภทดังนี้
การแข่งขันจักรยานชิงแชมป์โลก ถือว่ามีศักดิ์ศรีเทียบเท่ากับตูร์ เดอ ฟรองซ์ และจิโร เดอ อิตาเลีย ทั้งสามรายการถือว่าเป็น "มงกุฎแห่งจักรยาน (The Triple Crown of Cycling)"